text:
There are many diverse forces at play in the world that directly impact the quality of our lives, our pocketbooks, personal freedoms and the environment. This blog is my sincere attempt to make sense of world events as they unfold before our eyes. Feel free to discuss and comment.
Tur kos ta indiká ku e aña aki tambe nos ta konosé un kremp den nos poblashon. Por sièrto, esaki a keda redusí ku 12 mil alma, kontando di 2010 te ku ougùstùs 2022. Tambe sifranan di CBS ta mustra ku kada biaha nos problashon ta konsistí di mas hende di edat kompará ku hóben. E motibu prinsipal ta pasombra mas hende ta bandoná Kòrsou ku tin hende ta bin establesé. Tambe, fertilidat (kantidat di yu bibu ku un muhé ta trese na mundu) a kai 2.2 pa 1.7 i lo sigu kai por lo pronto segun Fondo di Poblashon di UN.
No t’asina ku ménos hende tin, lo tin mas kos pa parti. Un poblashon ku ta dekresiendo tin konsekuensia negativo pa desaroyo ekonómiko, ‘cost of doing business’, poder di kompra, konsumo, kompetividat, gastu di kuido, fondonan di penshon, salú mental (soledat), produktividat i ‘brain drain’.
Ounke ku kada un di e konsekuensianan menshoná meresé atenshon, mi ta enfatisá e aspekto ekonómiko. Un di e konsekuensianan inmediato di nos depoblashon ta ku negoshinan no ta haña hende (interesá i motivá) pa traha. Tin negoshi ta obligá di tuma hende no kapasitá, loke por kondusí na un kalidat di servisio/produkto inferior. Otronan, obligatoriamente ta sera porta. E problema aki ta pronunsiá den turismo,nétamente e sektor ku mas lihé a bòns bèk despues di e pandemia. E ta e sektor tambe ku a korto plaso ta bai èkspandé ku invershonnan ku ya a keda komprometé.
Loke ta hasi e situashon mas agudo ta e echo ku durante e diferente ‘job fair’ ku a tene pa haña trahadó, tambe pa refineria, e ‘trend’ ta ku e poko hendenan ku a mustra interes den un trabou no ta hóben, sino hende di edat avansá i penshonado. No tin pues sufisiente hende i sigur no hende hóben pa traha.
Ta manera no ta realisá ku nos situashon aktual ta un bòm ku lo èksplotá si no atendé e problema. Mester kuminsá ku un diskushon pa un maneho demográfiko. Pa korto plaso sinembargo mester di un maneho pa importá trahadónan pa desaroyá nos ekonomia. Keda pèrsistí ku nos ta yen di hende sin trabou ku tin gana di traha no ta trese solushon. Meskos ku e intento frakasá di e proposishon inkonstitushonal di 80/20 presentá dékada anterior.
Mas ku 80 aña pasá nos a bisa ku nos tin un demokrasia mientras muhé no por a vota. Te den añanan 70 ningun muhé kasá por a hasi sièrto transakshon sin pèrmit di nan kasá (handelingsonbekwaamheid), pero nos tabatin demokrasia. Awe nos ta kalifiká e diskriminashon institushonalisá di pasado anti-demokrátiko. Lo bo kere ku nos a siña di nos ignoransia. Lo bo kere ku e víktimanan di diskriminashon di e tempu ei, awe no ta diskriminá otro. No. Ignoransia ta bibu bibu.
LGBTQ+, kontrali na otronan, te awe no tin e mesun derechinan legal. Ademas nan ta sufri desproporshonalmente di diskriminashon, ‘bullying’ i konosé mas suisidio ku kualkier otro segmento den nos komunidat. LGBTQ+ ta hiba e mesun lucha ku hende di koló i muhé (t)a hiba. Un lucha pa igualdat, un lucha pa dignidat i un lucha pa keda rekonosé komo un miembro balorá di e komunidat aki. E ta un lucha pa derechi humano. No ta esaki nos mester ke pa tur miembro di nos komunidat? No ta esaki ta demokrasia?
Fásil pa grita di défisit di demokrasia den Reino i sera wowo pa défisit di demokrasia den bo mes kas. E ta repudiabel i hiprokresia di marka mayó.
Fásil pa keda ketu mientras misanan Kristian (Romano) ta skupi venenu kontra LGBTQ+ i sostené ku plaka brutu partidonan ku ta bai na nan amèn. E odio di e religiosonan ta sali for di nan bukinan ku pa hopi aña a hustifiká sklabitut i diskriminashon kontra muhé. Na lugá di hasi bon uso di e Naf miónnan di plaka di belasting di pueblo ku nan ta haña di presupuesto di pais pa plama empatia manera nan ta prediká, e religionan aki ta kontribuí na destrukshon i divishon manera nan a hasi pa hopi tempu den pasado.
Bo no mester ta miembro di LGBTQ+ pa realisá ku diskriminashon i odio ta robes. Diskriminashon no ta èksistí solamente ora e ta afektá ‘bo’ grupo.
Riba Dia Internashonal di Demokrasia, 17 sèptèmber 2022, mi a tira un diskurso pa Human Rights Defense Curaçao na Museo Marítimo
Kisas no tin un mihó manera pa start e dia awe ku bai bèk na e momentu ku nos pais a dal su promé paso den direkshon di demokrasia. Riba 31 di mart 1938, Koloniale Raad di Kòrsou a bin huntu un delaster biaha pa asina traha lugá pa Staten ku pa di promé biaha a keda skohí – en todo kaso parsialmente, esta 10 di e total di e 15 miembronan. Presidente di Koloniale Raad, Josuah Cohen Henriquez (Shon Jossy), den su diskurso di despedida a bisa di ta kontentu ku komienso di un era demokrátiko. Den mesun rosea sinembargo e a atvertí ku demokrasia riba su mes no ta un garantia pa bon gobernashon. Mas importante segun Shon Jossy ta kalidat i integridat di e hòmbernan ku ta manehá e struktura ku yama demokrasia.
Awor, kiko ta demokrasia? No tin un definishon fiho. Segun Kofi Anan, kada pais tin su mes definishon. Na 1937 serka nos, demokrasia tabata definí di tal manera ku hende muhé no por a vota, ku hende hòmber di un sièrto nivel intelektual so por a vota, i mas lat, ku hende muhé ora e kasa mester a kita foi trabou. Awe tin hende ku no tin problema pa definí demokrasia komo un struktura den kua te ainda hendenan di LGBTQ no tin tur derechi, pa motibu di nan preferensia seksual. Tampoko tin problema aparentemente ku e manera inhumano ku nos ta trata indokumentadonan riba nos isla.
Pa ami e ophetivo di demokrasia mester ta: un komunidat den kua tur hende tin derechi igual, i den kua ta subi e nivel i posibilidat pa tur grupo kontribuí i partisipá den toma di desishon, prinsipalmente ora esaki ta afektá nan bida i nan modus vivendi.
Mi a ripará sinembargo ku pa hopi hende ta mas fásil definí kiko no ta demokrasia, prinsipalmente ora algu ta tok’é personalmente. Ora situashonnan opviamente kontra di prinsipuinan demokrItiko toka na otronan su porta, ta keda ketu. Demokrasia i egoismo no ta bai ku otro. I nos lo mira esei awe den mi gira rònt mundu unda mi tabatin e honor di traha i biba.
Resientemente mi tabata na Uzbekistan, un pais den Sentral Asia. Mi shofùr i ami a kore pasa un poster di e presidente di e pais, Mirziyoyev ku algun aña promé a keda elihí ku kasi 90% di voto den elekshon presidensial. Normalmente no ta rekomendabel papia di polítika na Uzbekistan, pero mi a puntra e shofù dikon Mirzitoyev t’asina popular.Sin basilá e di: “si e tabata ke e lo por a gana ku 110% di votonan”. Por sierto, e presidente anterior, Karimov, den su 25 añanan na mando promé ku e a muri, semper e a haña entre 88-98% di voto. Na Uzbekistan, partidonan muchu krítiko no por registrá pa bai elekshon.
Pa pone kosnan den konteksto: Na Kòrsou e politiko ku mas voto a haña porsentalmente den nos historia tabata Dòktor da Costa Gomez na 1963 ku 36.6% di tur voto balido.
Na Nicaragua, e presidente for di 2007, Daniel Ortega, tin kustumber di laga sera su oponentenan polítiko mas fuerte djis prome ku elekshon, manera e a hasi ku 46 di nan na 2021. E a atendé protestanan ku man duru -500 hende a muri- na 2018. Kurioso ta ku Ortega a bira presidente e promé biaha na 2006 ku 38%, na 2011 ku 60%, na 2016 ku 72% i aña pasá e a haña 75% di tur voto. Awe Ortega ta presidente, su kasá, vise presidente i 8 di su 9 yunan ta konsehero presidensial.Pero si bo puntra Ortega e lo bisabo ku Nicaragua ta un demokrasia.
Ta kasi chistoso tuma nota di paisnan ku asta ta pone e palabra “demokrátiko” den nan nòmber ofishal. Lo ta pa konbensé tur hende ku ku nan sí ta demokrátiko? Algun ta: Democratic People’s Republic of Korea (Nort Korea); Lao People’s Democratic Republic (tantu Lao komo Nort Korea pa lei tin solamente un partido polítiko, esun komunista); Democratic Republic of Congo, People’s Democratic Republic of Algeria. Por sièrto ningun ta kategorisá komo un demokrasia segun Democracy Index.
Den e kuadro aki mi ta presentá un gráfiko di Our World in Data/Democracy ku ta kompará e kantidat di régimennan na mundu ku ta demokrátiko. Aki un régimen demokrátiko ta definí komo un den kua lidernan polítiko ta keda skohé via di elekshon liber i hustu i ku e partisipashon di e votado tin propósito/relevansia.
Na promé bista nos ta mira ku e kantidat di paisnan demokrátiko a krese for di aña 1800. En general ta identifiká 3 ola di demokratisashon.
E promé ta kuminsá na 1884 te 1922, impulsá pa derechi di voto pa mayoria hòmber blanku i despues hende muhé na Merka. Nos ta mira un ‘backsliding’ despues di e promé ola dor ku algun pais a pasa di demokrasia pa fasismo i outokrasia, pensa aki riba Italia, Spaña, Oustria i Portugal.
E di dos ola despues di WWII tabata fuerte ku viktoria di Aliadonan. Esaki sinembargo ta pèrdè forsa na momentu ku Guera Friu hasi su entrada unda Merka na lugá di promové demokrasia ta sostené diktadornan basta nan ta anti-komunista manera na Chile, Nicaragua, Zaire, El Salvador, Guatemala.
E di 3 ola ta start den añanan 70 influensiá pa demokratisashon na Asia, Latino Amérika, Pásifiko i Karibe. Ta dura te 1992 pa e kantidat di paisnan demokrátiko alkansá esnan outokrátiko. Despues e ola ta pérdé forsa atrobe. Mas pais ta bira outokrátiko manera e.o. Gambia, Fiji, Thailand i Peru i nos ta haña un ‘flat-line’, esun di mas largu te ainda. I si historia ta korekto, despues di tur ola ta bin un anti-ola.
Mi ta kompartí algun reflekshon.
1.Tene elekshon no kier men ku tin demokrasia. Konstantemente mi ta tende ku Venezuela ta un demokrasia pasombra su Presidente a keda elihí. Venezuela no ta un demokrasia den peliger. E no ta un demokrasia.
Mas i mas régimen ta usa elekshon pa establesé outokrasia. Pues elekshon no ta evitá lidernan oukrátiko (no-demokrátiko) yega na poder i nos -tampoko na Kòrsou mester kontentá nos mes ku pasombra tin elekshon, nos ta saif. Hopi anti-demokrat ta probechá di un apatia kresiente, desinformashon i e echo ku tin hopi votadó ta bai tras di gritunan popilista, ‘nan no ta nos’. Echo ta ku muchu votadó ya no ta analisá nan lidernan, sino ta bira fanátiko di e show teatral ku e lidernan ta arma. E kontesta riba e pregunta “pakiko outokratnan ta bai elekshon?”: No ta difísil pa nan yega na poder.
2. Outokratnan a bira sabí kompará ku ántes. Un tempu nan tabata tuma poder via di gòlpi di estado, no akseptá resultado di elekshon (manera a pasa na Myanmar), posponé elekshon (manera bergonsosamente gabinete Pisas 1 a proponé), i manda tanki di guera lokual mi a eksperensiá na Chad. Masha poko gòlpi di estado ‘oude-stijl’ ta tuma lugá awen’dia ku algun eksepshon na Mali, Guinea i Fiji. Es mas, di 2000 pa 2022 tabatin 20 gòlpi di estado éksitoso den mundu kompará ku 175 di 1960 pa 1999. Awe outokrátnan elihí ta ‘claim’ legítimidat pasombra tabatin elekshon.
Una bes na poder, nan ta operá bou di radar -alomenos den komienso- i gradualmente ta mina demokrasia i institutonan demokrátiko. Mi ta menshoná komo ehèmpel Repúblika Checo, Hungaria, Turkia, i Honduras. E lidernan outokrátiko ta demostrá di tin e pasenshi, disiplina di strategia pa logra nan meta. Nan a kambia gòlpi militar pa gòlpi populista via di urna. I nos a mira kaba kon dikatador Ortega kada biaha ta haña mas voto mientras tiki tiki e tabata mina demokrasia.
I aki na Kòrsou nos a mira intentonan outokrátiko keda hasí ku e proposishon “Reforma” ku tabatin un mensahe populista: ban krea stabilidat polítiko, a kolektá miles di firma, pero ku den esensia tabata un triki pa haña mas poder ehekutivo i redusí influensia di e otro podernan.
3. Un di e páginanan klásiko den e ‘play book’ pa establesé un outokrasia, ta tòrnu na prensa liber/independiente. Si nos bolbe wak Nicaragua, Presidente Ortega durante añanan poulatinamente a sera 51 medio di komunikashon ku ta krítiko apesar ku prensa liber ta un derechi konstitushonal. A usa infrakshon tékniko, detaye burokrátiko, detenshon di e doñonan, òf ladronisia di tur ekipo pa sera medionan pa hustifiká ku ta sera nan. E aña aki e a sera 6 radio katóliko, pasombra Iglesia a kritká su atake sangriente na 2018 kontra oposishon.
Reporters without Borders ta indiká ku na 2002 Venezuela tabata na di 77 lugá den mundu pa loke ta trata libertat di prensa. Na 2012 e a sak bai na di 120 lugá i na 2022 e ta di 147 lugá.
Na Kòrsou no ta sera medionan di prensa, pero Transparency International a atvertí na 2013 ku apesar di un gran kantidat di medio aki, no tin informashon independiente i di diferente ángulo. Esaki definitivamente ta un peliger pa demokrasia.
4.E cherry riba e bolo di outokratnan ta ataká e poder hudisial i pone esaki na merset i influensia polítiko di gobièrnu. Despues di desprestigiá e sistema hudisial, outokratnan tin e kustumber di yena Kortenan ku nan hende i asina aki supordiná Korte. Segun World Economic Forum ku ta klasifiká paisnan a base di imparsialidat di nan sistema hudisial, Venezuela ta na último lugá sigí pa Nicaragua, Ecuador i Chad.
Papiando di Chad, tempu ku mi tabata einan pa Nashonnan Uní, un outomobilista a bin dal den mi outo. Un polis ku a kore yega riba su baiskel a bisami pa mi ‘never mind’ e kaso i mi drenta outo bai. Ora mi a putra pakiko, e a bisami ku e kulpabel tabata un hòmber di etnisidat Zakhawa, meskos ku e Presidente di pais. I so bo pensa pa bai Korte, peña saka pasombra huesnan tambe ta Zakhawa. Mi a drenta mi outo i bai i mi mes a paga pa drecha e daño na mi outo.
Ta di lamentá ku na Kòrsou resientemente nos a konosé un atake shushi riba nos poder hudisial na momento ku e Asosashon di misanan Kristian públikamente a kuestioná funshonamentu i kapasidat di nos poder hudisial pasombra presidente di Korte Komun presuntuamente ta un miembro di LGBTQ.
5. Lokual a strañami no ta e èkspreshonnan baho di e pastornan ku frekwentemente ta skupi rabia riba gruponan minoritario den nos pais, pero e silensio di nos kumunidat, e falta di bosnan di protesta di Staten, di Fòrti i otro organisashonnan. Banda di un reakshon di nos Korte mes, algun abogado i ami, no tabatin reakshon. Laga nos ta konsiente ku ta hustamente e silensio aki ta alimentá minamentu di demokrasia i empoderá outokratnan pa dividí i planta odio.
Segun e buki The Rise and Fall of democracy in Latin America (Scott Mainwairing, Harvard University), e faktor mas importante di e kaida di demokrasia den nos region ta e echo ku muchu hende a stòp di kere den demokrasia. E apatia a oumentá i kada biaha ta krese mas.
Demokrasia ta muri ora hende ku ta kere den prinsipionan demokrátiko stòp di kere òf keda ketu. Muchu lihé nos ta duna e outokratnan benefisio di duda, hopi biaha den komienso, te ora ta lat. Ken a lubidá kon algun polítiko di Kòrsou a subi avion privá di Chavez bai reuní na Miraflores i regresá ta papia maravía di e ‘revolushon anti-imperialista’ mientras Chavez tabata silensiá prensa independiente, sera oponentenan potítiko, habri brasa pa Rusia, Iran i gruponan terorista manera Hezbollah?
Mundu hinter mester wak su mes den spil. EU a para na banda laga Hungria i Polonia hasi nan kos. Merka ta sera wowo pa e diktadura na Etiopia basta e kombatí e grupo terorista Al Shabaab na Somalia.
Demokrasia ta lanta i kai ku hende ku ta kere den prinsipionan demokrátiko i ku ta dispuesto pa organisá nan mes i bringa pa demokrasia. Esaki ta sosodé? Si, pero muchu poko, kasi nunka. Un di streyanan riba e tereno aki ta Uruguay. Uruguay tabata un di e demokrasia mas stabil di Sur Amérika te 1973 na momento di un gòlpi di estado ku a eliminá parlamento. Na 1985 demokrasia a keda restablesé danki na organisashonnan di hende ku tabata kere den demokrasia i a lucha pa esaki. Awe Uruguay ta konsiderá e pais di mas demokrátiko den Sur Amérika.
6. Apesar di tur kos, paisnan chikí ta esnan di mas stabil demokrátikamente na mundu. Mester bisa si ku faktor kontribuyente ta e hecho ku e paisnan chikí aki ta operá den asosashonnan mas grandi manera CARICOM, den konteksto i EU (LGO). Den Pasífiko vários teritorio ku ta keda konsiderá demokrasia stabil -sea nan ta independiente òf no- tin konvenionan di koperashon será ku sea Nueva Zeelandia, Oustralia i Merka.
Paisnan chikí Karibense ta mas stabil sinembargo ku esnan den Pasífiko. Tin un ‘backsliding’ konsiderabel na Solomon Islands, Vanuatu i prinsipalmente Fiji kaminda sivílnan ta goberná pero bou di supervishon di militarnan.
Un di e problemanan mas grandi pa e islanan den Pasífiko ta e papel di China. China ta hiba un lucha tenas pa e islanan ku ainda ta rekonosé Taiwan, stòp di hasi esei. China den esaki ta dispuesto pa sostené kualkier outokrat di e islanan aki pa nan bòltu aliansa ku Taiwan i bira aliado di China. Palau, un demokrasia di 25,000 sorprendentemente stabil demokrátikamente ketu bai ta resistí. Ta di wak si otro islanan, Nauru, Tuvalu ku ta rekonosé Taiwan lo por resistí plaka brutu di China.
Solomon, un otro teritorio chikí den Pasífiko ku un presidente outokrátiko na mando, si no por a resistí e charme di Beijin. Nan dos a sera un konvenio sekreto ku despues a lèk den prensa den kua China a komprometé su mes pa train polis di Solomon i tambe manda polis Chines na e isla. Oposishon ta teme ku gobièrnu lo usa táktikanan Chino pa intimidá oponentenan polítiko.
Den Karibe tambe China ta hiba e mesun lucha kontra paisnan ku a rekonosé Taiwan. Ta trata aki di Haiti, St Vincent, St Kitts i St Lucia i Belize. Presensia di plaka i influensia Chines ta un menasa pa demokrasia di teritorionan chikí rònt mundu. Kontrali na Pasífiko, tin un otro pais ku ta buska pa establesé òf reestablesé presensia i influensia den nos area. Ta trata di Rusia prinsipalmente pa loke ta toka presensia militar na Grenada, Nicaragua i la Orchilia ku ta keda 300 km ost di Kòrsou.
7.Kòrsou no ta oásis di demokrasia manera algun hende lo ke kere. Nos tin un défisit demokrátiko prekupante den nos pais. E base ta ku no ta tur hende tin e mesun derechi riba nos isla. Nos tin tur instrumènt pa hasi esaki, pero no ta hasi’é pasombra algun hende ta kere ku e ‘timing’ no ta bon.
E bos igual ku mester èksistí tambe ta na peliger mirando influensia di élitenan polítiko, mirando ku e reglanan pa ku finansiamentu di partido polítiko i kampaña polítiko no ta transparente sufisiente, lagando hopi burako pa kos robes i influensia indebido di afó. Kampaña polítiko no ta un bataya di idea i ideal, sino un operashon di merkadeo, kuantu ‘like’ ta haña riba facebook i kua banda musikal ta sera kaya na aktividatnan na sede polítiko. Prekupante ta kon religion kristian a bolbe hasi su entrada den polítika ku plaka brutu pa esnan ku ta sostené nan agènda religioso partikular.
Klaro ku nos aki tambe ta suheto na e menasanan modèrno manera fake news, desinformashon, atakenan sibernétiko ku ya a tuma lugá riba instanshanan importante manera Ministerio di Planifikashon (BPD), Banko Sentral i dos laboratorio médiko. Esei ta esnan ku mi sa alomenos.
Un aspekto sigur di defisit di demokrasia ta falta di constitutionele toetsing. Pa falta di constitutionele toetsing, gobièrnu òf Staten por bin ku regla òf lei sin ku esaki ta konforme spiritu i letra di nos konstitushon. Na St Maarten si ta e kaso, parsialmente. Pues den nos sistema Staten por pasa un lei wall to wall ku ta kontra di nos Konstitushon manera a pasa ku e konsepto di lei 80-20 ku a pasa Staten siendo inkonstitushonal. Gobernadó a ninga di firma esaki. Pero den un sistema demokrátiko no por bai stèns ku konstitushonalidat ta dependé di e karakter fuèrtè di e Gobernador. Pa chèck konstitushonalidat, mester tin un Korte Konstitushonal.
Otro defisitnan ku ta èksisti a bin dilanti na 2020 na momento ku bergonsosamente un grupo di Parlamentario a bòikotiá huramentashon di un Miembro di Parlamento ku mester a drenta. Awor, na 1977 a sosodé meskos, pero no a tuma akshon. Kisas un lès importante pa nos ta ku no por bari kos bou di tapeit i spera ku e ta pasa pa olvido. En general nos a mira for di 10-10-10 muchu mas konflikto, proseduranan konfuso riba e tereno konstitushonal ku ántes. Mester atendé ku nan.
Meskos tambe ta konta pa trese mas transparensia den funshonamentu di Korte. Huesnan ta kontrolá nan mes. Dia mi a hasi e presidente di Korte na 2015 kuantu biaha a yega di hala atenshon di un hues, e a bisami ku esei ta sekreto. Pues aki fó nunka ta sa kon huesnan ta funshoná lokual si ta e kaso ora un médiko òf notaris faya. Esaki ta un défisit demokrátiko. Sekresia di e índole aki no tin lugá den Poder Hudisial.
I bayendo bèk na e diskurso di Shon Jossy, ki tipo di hende nos ta manda ku nos voto pa manehá nos demokrasia? Nos ta keda kontentu ku un mandatario ku públikamente ta bisa ku e no a yega di tende di ‘trias politica’? Polítikonan ku no por komuniká na drechi den ningun idioma, ni tin konosementu básiko di demokrasia i su prosesonan? Mester pèrkurá pa solamente hendenan di un sièrto nivel okupá puestonan ehekutivo? I den Staten? Pakiko nos ta sigi manda esnan di mas swak liderá nos. Nos ta konsiente ku un di e rasonnan pakiko e Poder Hudisial ta e poder ku mihó ta funshoná ta kisas pasombra bo mester ta debidamente kalifiká pa bo ta parti di e poder aki lokual no ta e kaso ku e otro dos podernan?
Apesar di tur kos, mi no ta kere ku ta tempu pa lamentá. Mas bien mi ta kombensí ku ta tempu pa nos organisá. Prinsipalmente nos ku ta kere den demokrasia i su prinsipionan di derechi humano i estado di derechi.
Finalmente, un historia di dr. Benjamin Franklin. Saliendo na final di e Asamblea Konstitushonal ku a dura 4 luna pa aprobá e promé konstitushon di Merka, un muhé a par’é i puntra: “Dòkter, bisami, nos ta un demokrasia òf un monarkia?” Dr. Franklin reportadamente a bisa: “Sra. nos ta un demokrasia…pa awor’ki!”
Aktualmente tin hopi papiamentu riba Elegance Escort, un ‘escort service’ ku lo ta ofresé servisio pa hòmber i muhé aki na Kòrsou ku ta konsistí di entre otro sèks, masashi i baile. Outoridatnan aparentemente a bisa ku lo investigá e kaso.
Sin opiná riba un investigashon andando, mi a haña interesante pa wak si escort service ta un fenómeno nobo òf no aki. Mi a konsultá Archivo Nashonal i e korantnan Amigoe i Beurs- en Nieuwsberichten.
Escort service no ta algu nobo riba nos isla. Un 30 aña pasá un negoshante di fam M. tabata manera e mes a bisa, e promé pa bin ku un escort service. M. a konstatá ku hopi kaminda na mundu konosé e tipo di negoshi aki i a disidí di yena e buraku den merkado lokal. Asina a lanta Yankee’s Escort Services, e promé di su tipo riba nos isla.
Yankee’s Escort Services kier a ofresé e turista i hende di negoshi riba nos isla un ‘kompaño’ si e tabata deseá. M. a buska manera e a bisa: “tantu hòmber komo muhé di tur nashonalidat i koló pa traha, i no kier a mete ku loke e trahadó i e kliente por a hasi òf no ora nan ta huntu.” M. tabata konsiente ku ‘escort’ por tin un konotashon negativo i p’esei e a enfatisá ku su negoshi ta simplemente intermediá (bemiddel) pa trese hende huntu.
Magnifique Escort Service poko despues ta saka un aviso den un korant pa buska “lokale en Nederlandse gezelschapsmeisjes voor het begeleiden en het vermaken van toeristen, zakenlieden en VIP’s”.
Durante un kongreso di Seda (Sentro di Dama) na 1995, a mustra riba e fenómeno aki. Segun SEDA tabatin mes òf mas prostitushon pafó ku paden di Campo Alegre. A pidi kastigu pa tur responsabel pa prostitushon pafó di Campo.
Ku repudio mi a lesa ku un hende ku ta yama su mes periodista, ta lastra algun ámtenar na un departamento di Gobièrnu, divulgando nan nòmber i foto riba plataformanan soshal. E persona den su atake shushi ta haña ku e ámtenarnan no ta funshoná i ta akusá nan di ta bòikotiá Fòrti, stroba desaroyo i di tin koló polítiko.
Si Gobièrnu tin problema ku funshonamentu di kualkier departamentu, e mandatario enkargá mester asumí su responsabilidat konforme reglanan vigente. Parlamentarionan semper por pidi e mandatario konserní splikashon. Asina ta prosedé den un pais demokrátiko i sivilisá.
Pero, a skohe pa drenta e kaya di bati-kibra, demotivando hinter e aparato ku awor mester ta prepará ku ken-ku-ta, sea pa plaka òf polítika, por skibi kontra di nan, i publiká nòmber, potrèt i otro dato personal. Kon e ámtenarnan i nan sernan kerí ku a bira víktima di e atake shushi aki lo mester ta sinti nan mes? T’asina ke kombensé nos hendenan kapasitá regresá Kòrsou?
E agreshon no ta un fayo inosente. E ta deliberá. Meskos, tempu un minister a pone un konferensia di prensa pa “grill” un hefe di servisio. E motibu tin tinta polítiko. Kisas pa tapa inkapasidat di Fòrti ta preferá akusá ámtenar indefenso, en bes di karga responsabilidat propio. Sindakato i otro organisashon mester kondená e akto aki. Prinsipalmente e minister responsabel p’e departamento.
Esaki ta otro akshon ku ta tòrnu na nos demokrasia i institutonan demokrátiko. Awor, kada un akshon riba su mes kisas no ta pone nos demokrasia i outonomia frakasá. Sinembargo, ora pone tur akshon huntu, nos lo mira ku nos outonomia ta na peliger, no pa motibu di Den Haag, sino pa nos mes falta. Ban spera ku no ta muchu lat ora nos realisá esaki.
Awor ku ‘stòf a baha’ poko despues di bishita di algun parlamentario hulandes tokante herensia di sklabitut ku a kousa basta konsternashon, ta bon konsiderá algun punto. Ku estado hulandes tabatin un papel importante den sklabitut, ta inkwestionabel. Remarkabel ta ku no ta atendé ku e otro aspektonan ku a hasi sklabitut (atlántiko) posibel i su konsekuensianan te awe.
Primeramente, konsiderá ku sklabitut na Afrika komo institushon (i no un kos sporáriko) a bende katibu na komersiantenan Kristian Oropeo (i tambe paisnan Musulman). Dos obra sinematográfiko di Afrika, Little Sénégal i Adanggaman ta diskutí i kuestioná Afrika su ròl. den sklabitut. E Afrikanonan ku a bende katibu mester pidi nos diskulpa?
Iglesia Katóliko komo instituto a hustifiká sklabitut deklarando ku “Afrikanonan no-Katóliko no ta hende ku derechi igual” i tambe tabata doño di katibu. No ta pornada nan Papa na 1985 a pidi Cameroon despensa p’esaki. Na Kòrsou tabata fòrsa katibunan adoptá e religion Kristian alegando ku nan krehensha tabata inferior, kibra nan dignidat komo hende i planta e simia di no stima bo mes, ku ta pèrsistí leu despues di emansipashon di sklabitut. Obispado mester pidi diskulpa?
Bo no mester ta sikólogo pa realisá ku nos a internalisá lokual a sirbi pa otronan hustifiká sklabitut: nos a ankra den lei ku sièrto grupo, sea mayoritario manera den kaso di muhé òf den minoria manera LGBTQ, ta inferior i no meresé derechi igual. Nos, esta Fòrti ta kla pa ofresé diskulpa na tur grupo ku nos mes (t)a ninga trato igual? Nos ta atmití ku nos ta mantené na bida e legado hororoso di sklabitut den nos idioma i komportashon (“e ta pretu, pero sabí”; “hende pretu mester ta kontentu di tabata katibu na Kòrsou, sino ainda e lo ta den mondi na Afrika” òf ku nos hendenan pretu mes ta selebrá e palabra “nigger” den kanshon)?
Na aprel 2011 Minsiter Donner a bin skucha nos sentimentunan tokante ‘slavernijverleden’ manera e delegashon palamentario a hasi siman pasá. Tur dos banda di Atlántiko mester rekonosé ku ta Hulanda mester disidí si i kon e ta pidi diskulpa. Esaki no ta prekupámi tantu. Kardinal ta sinembargo, kiko nos lo hasi pa atendé ku e konsekuensianan di sklabitut ku ketu bai ta bibu danki na nos akshonnan. Nos ta laga e heridanan sigi putri òf ta asumí responsabilidat, atendé ku nos pasado ounke kon doloroso, sea ku tin diskulpa òf no?
Latin America and the Caribbean are often overlooked in discussions on the phenomenon of fake news, and disinformation. The Washingon DC-based Global Americans, of which I’m a member, joined forces with Centro para la Apertura y Desarrollo de América Latina, Medianálisis, Universidad del Rosario and Escuela de Gobierno y Transformación Pública Tecnológico de Monterrey to gain a region-wide perspective on disinformation1. Additionally, the geopolitical motivations and strategies deployed by non-democratic regimes—whether Russia, China, or Venezuela—in our region which in recent decades has emerged as a battleground between democracy and autocracy2.
While the disinformation landscape varies, there is a sustained effort by non-democratic governments—like China and Russia, and to a lesser extent, Cuba, Venezuela, and Iran—to increase their global presence, including in local language media sites, YouTube channels, news bureaus, and on social media in our region. These efforts are construed to influence public perception of these non-democratic states and their policies and tilt local media coverage and sow disinformation and discord. This poses a threat to democratic norms, transparency, tolerance, and human rights.
We need to understand the sources, methods, targets, and themes of this state-based propaganda and disinformation campaign. The rigorous quantitative and qualitative research done, covering Argentina, Chile, Peru, Colombia, Mexico, and Venezuela has examined the use of “sharp power” which is defined as effectively creating a positive image of the perpetrator via disinformation campaigns, often orchestrated by media affiliated with these countries.
The study has evaluated misleading and propagandistic media stories in English, Spanish, and Portuguese, which has allowed Global Americans and partners to identify the modalities and sources of international and domestic disinformation campaigns throughout the region. The extent, nature, and objectives of foreign state-media disinformation campaigns, the targets of those efforts across population sub-groups, and across select topics of choice were covered by the study as well as the social media landscape to determine the affiliated but undeclared partners of foreign state media.
The research revealed the following important findings:
1. China, Russia, and other undemocratic actors are actively promoting disinformation and propaganda in Latin America through their state-sponsored media channels, though the degree and scope of these efforts vary from country to country. The most active of these are Russia Today, Telesur, Sputnik Mundo, and Xinhua Español as well as Twitter and Facebook.
2. Chinese and Russian disinformation and propaganda are disproportionately concentrated on thematic targets that lie at the intersection of democratic fault lines, inflaming local political rifts, promoting like-minded and often non-democratic local forces, and portraying China and Russia as benevolent partners and alternatives to the U.S. throughout the region.
3. While Chinese and Russian government disinformation operations are often similar, there are key differences. Russia lacks the means to properly court deeper commercial opportunities and its disinformation strategy is focused on disrupting social order and political stability as seen in Colombia and Chile, two known U.S. allies. Russia also seeks to gain new friends that are preferably disinclined to the U.S. in the hope of expanding their political influence. In contrast, China is the world’s second-largest economy, a major trading partner throughout the region, and an important foreign investor. While the Russian government generally attempts to disrupt, the Chinese government’s disinformation strategy tries to position China as the new benevolent hegemon and the dominant international power in the current international system.
4. Venezuela lies at the other end of the disinformation extreme, home to overt and direct disinformation from China, Russia, and the Venezuelan authorities themselves, all undermining democratic forces in the country.
5. Research on Peru revealed that Chinese state media is the most active in the Andean country, likely due to Peru’s wealth of mineral resources and oil, and the existence of a relatively sizable community of Chinese descent. Chinese influence is most felt through the local media, academic circles, and government officials, many of whom have visited China. In Peru, Russian engagement is far less of a factor, particularly compared to Russian engagement in countries, such as Colombia, Venezuela, and Argentina.
6. Research indicates considerable Russian and Chinese engagement in Argentina in the media and information space. For China, Argentina is a significant source of key commodities, including soybeans, meat, and seafood, while for Russia, the Argentine government’s lukewarm relationship with the U.S. is of keen interest, as it allows Moscow to cast its influence there.
7. The research found that Chinese efforts largely centered around promoting the Chinese economic model and narratives of solidarity, while Russian propaganda was particularly active in positively portraying its vaccine, Sputnik V, with its disinformation operations seeking to tarnish U.S. and European vaccines.
8. In Colombia foreign state media was present but to varying degrees. The study looked at 86,615 Twitter posts published in Spanish by nine news agencies between September 1, 2019, through September 30, 2020; a total of 1,464 profiles were manually reviewed to report on the disinformation process, including the creation, production, and dissemination of messages, and found that 184 accounts spread posts created by Chinese media outlets, including alleged cyborgs (18) mainly located in Venezuela, Argentina, Colombia, and Uruguay and highly suspicious users (3) located in Venezuela (2) and Mexico (1); 247 accounts propagated information created by Russian media outlets, including alleged cyborgs (40) and highly suspicious users (10) mainly located in Colombia, and 225 accounts propagated information created by Cuban and Venezuelan media outlets, including cyborgs (18) located in Venezuela, Colombia, and Cuba, as well as highly suspicious users (10) located in Colombia.
9. Chinese messaging in Colombia centers on its role as an important trade partner and therefore the narrative projected is one of a mutually beneficial partnership between the two countries. In contrast, Russian state media in Colombia has engaged most actively during moments of social discontent, with that messaging largely centered around anti-government talking points.
10. Colombia’s role as a U.S. ally has made its way into Russian messaging. The research indicates that Venezuelan political actors have also engaged in aggressive misinformation efforts against the Colombian government, due in part to Bogotá’s willingness to host large numbers of Venezuelan refugees and members of the Venezuelan opposition.
I believe these findings underscore the importance of better understanding foreign state media, their activities, their counterparts, their preferred themes, and their preferred tactics. It’s an indication that maybe we should commission a study, be it stand-alone or with our Caribbean neighbors so we can better detect and counteract non-democratic foreign state media campaigns. It also indicates how important it is to invest in promoting a more politically conscious citizenry that is more understanding and even skeptical. The price for non-engagement and apathy toward disinformation networks is too high and not confronting this challenge risks perpetuating ongoing anti-democratic trends and further eroding democratic institutions in our region.
As part of the think tank Global Americans, I’m sharing our latest article on Colombia -Alex Rosaria
Gustavo Petro is inaugurated as Colombia’s President. He’s the first leftist to be elected to Colombia’s highest office. In his first address to the nation, Petro outlined the main priorities and expectations for his administration. He called on violent non-state organizations to disarm and pledged to implement the 2016 peace accord with the FARC rebel group. His administration has committed to peace talks with the ELN guerrilla group. Petro also called on the U.S. and other developed countries to change their approach to the global war on drugs, arguing that their strategy has fed violent conflicts in Colombia and the rest of the region. He also stressed the importance of climate change, emphasizing Colombia’s role in conserving the Amazon rainforest.
Will Petro change his impulsive personality and mood swings that characterized his term as Mayor of Bogotá or can he suppress these tendencies, as he did to win the election? Petro’s balancing act will begin in his first 100 days but will last throughout his entire presidency. See Global Americans’ article below.
Ta difísil papia di sklabitut na Kòrsou, prinsipalmente si bo ke aserká e tema di un pèrspèktiva di rekonsiliashon i sanashon di nos pasado doloroso ounke kon inkomfortabel esaki por ta. Adishonalmente e tema ta keda monopolisá pa un grupo ku a duna su mes derechi èkslusivo pa opiná. Mi ta rechasá esaki. For di 17 ougùstùs 2007 den un diskurso riba Ref mi a bisa: No ta tur hende blanku ta kulpabel, ni tur hende pretu ta inosente den trafikashon di katibu. Nos mester aserká sklabitut i su konsekuensianan den tempu komo un kulpabilidat i responsabilidat kompartí.
Sigur no por pèrdè for di bista e enorme demanda pa labor di katibu di Oropeonan den nos hemisferio. Sin duda esaki tabata e rason prinsipal pa e genosidio i trafikashon di desena di mión di katibu. Tampoko por lubidá e kolaborashon entre Afrikanonan i e komersiantenan di katibu Oropeo. Mayoria katibu Afrikano a keda kapturá den konflikto/guera òf a keda sekuestrá. Nan mester a marcha pa lunanan, kadená na otro riba kaminda pa kosta unda nan tabata subi barku. Ami ta desendiente di katibu pero tambe mi por ta desendiente di komersiantenan di katibu Afrikano.
E debate tokante di un diskulpa ofishal di Hulanda na desedientenan di katibu ta bálido. Nos mester ta konsiente sinembargo ku un diskulpa riba su mes no kita e doló históriko ni e legado ku sklabitut a laga atras pa entre otro Iglesia Katóliko (Role of the Roman Catholic Church in the Social Development of Curaçao since the Abolition of Slavery, C. Streefkerk, 1972), institushonnan i polítika lokal, medionan di komunikashon i otronan. Echo ta ku nos a internalisá komportashon i ekspreshonnan den nos idioma ku nos ta usa awe, pero ku tin rais den e pasado di sklabitut. Pa kolmo te ainda nos ta ninga un minoria derechi igual basá riba nan preferensia usando e mesun esküsnan ku a usa pa hustifiká sklabitut.
Un debate ta bon biní. Basta e ta sinsero i tur hende ta dispuesto pa akseptá kulpa i responsabilidat pa pasado i prinsipalmente e kontinuashon di pensamentu i komportashon ankrá den sklabitut.
In 1989 I visited the Door of No Return via which millions of African slaves took the final step from their home continent onto the slave ships that would bring them to the new world if they even survived the journey. Île de Gorée, Sénégal.
The subject of slavery is difficult to talk about in Curaçao. This’s especially true when approaching it as a self-examination, a coming to terms with a painful past however uncomfortable it may be. Additionally, it seems that the discussion is controlled by a self-appointed group claiming to have an exclusive right on this matter. I reject this. I said in my speech on 17 August 2007: Not all white people were guilty, and not all black people were innocent in the slave trade. We must approach slavery and its aftermath as a shared historic guilt and responsibility.
We certainly must not lose sight of European insatiable desire for slave labor as the root cause of the genocide and enslavement of tens of millions of Africans. Neither should we forget the collaboration of Africans with foreign slave traders. Most of the Africans who were enslaved were captured by Africans in battles or were kidnapped and marched for weeks or even months, shackled to one another to the coast. I’m a descendant of African slaves but could also be a descendant of African slave traders.
The debate on whether The Netherlands owes an official apology to the descendants of slaves is valid. We must be conscious however that an apology alone will not erase the historic pain and lingering legacy of slavery perpetuated by the Catholic Church (Role of the Roman Catholic Church in the Social Development of Curaçao since the Abolition of Slavery, C. Streefkerk, 1972), local politicians, institutions, the media, and others. We’ve internalized attitudes and still use expressions in our language reminiscent of this past. In fact, we still deny a minority group equal rights based on its preferences using the same excuses used to justify slavery.
The debate about slavery is welcome provided it’s sincere and everyone’s willing to accept guilt and responsibility for the past as well as the remains of slavery in the present.


c: text/html

text: Oranjestad- Trabounan grandi andando den conexion cu celebracion grandi di e aña aki 30 aña di Status Aparte 40 aña di Himno y Bandera. Ministerio di Cultura ta pushando pa completa renobacion di Plaza Betico, pero banda di esaki, tin un otro proyecto cu tambe mester keda concretisa prome cu 18 di maart e aña aki cual ta Plaza Padu. Durante un bishita di inspeccion Minister Otmar Oduber a splica cu ya caba por aprecia e prome fase cu ta completa. E di dos fase lo continua patras di e edificio di Cocolishi y lo ta un plaza habri, unda lo ubica tambe e escultura di Padu cu su co-compositornan di nos Himno Nacional. E arte ta financia pa e fondo di TPEF, mientras e proyecto di Plaza Padu ta un di e proyectonan financia pa oficina di turismo enfocando riba embeyeciendo Producto Aruba. Sra. Ronella Tjin Asjoe-Croes director di ATA tambe a forma parti di e recorido na Plaza Padu. E ta comenta cu e plaza ta complementa e area asina importante pa ATA, unda cu e lo brinda nos turistanan naturalmente e infrastructura bunita pero lo crea tambe esfera di por socialisa mas lihe cu nos localnan, sin laga afo e aspecto di por comparti un tiki di nos historia y cultura. “E desaroyo den e area unda awor tin Cosecha y tambe un restaurant nobo, ta netamente trece dilanti e aspectonan aki padilanti, den forma di historia, experiencia y arte local mas cerca di nos bishitantenan.” E director di ATA ta entusiasma pa comunica e tipo di proyectonan aki cerca nos bishitantenan y invita nan pa bin mira e plaza y pa incorpora esaki den nan experiencia na Aruba. Mientras cu Albo Aruba a percura pa e prome fase, diahuebs awor lo contratista van Kessel lo continua cu fase B y C. E reto ta pa completa esaki na tempo y na un momento asina importante pa Aruba unda nos rindi homenahe na baluartenan di nos cultura y historia di Aruba. DOW ta encarga pa maneha henter e proyecto cual ta consisti di un plaza, e aspecto di landscaping, espacio pa e bishitantenan por relaha y disfruta di e plaza. Ya caba a haci e trabounan di preparacion pa asina e contratistanan por sigui cu nan trabou. Ta trata di inversion di riba 3 miyon florin. Minister Oduber ta di opinion cu e moral di e tipo di proyecto nan aki ta pa trece hunto historia pa por comparti con nos e lucha di status aparte a tuma luga. Ta importante awor pa mantene plazanan cu ta dedica na un momento specifico. E mandatario ta bisa: “E siguiente plaza cu lo ricibi su atencion ta e monumento di 18 di maart, percurando pa prome cu 18 di maart venidero e ricibi su atencion necesario. Asina aki nos ta trece hunto y eleva e historia durante e celebracion grandi di e aña aki. Dia prome di Januari nos a drenta e aña cu ta celebra 30 aña di Status Aparte 40 aña di Himno y Bandera, nos a percura pa leynan ta na nan luga pa locual ta trata standarisacion di color di bandera, identificacion pa locual nos ta para p’e, combina cu e plazanan aki, por uni nos comunidad bou di un solo causa.” E mandatario ta referi na realisacion cu e raiznan y e lucha di nos grandinan, ta wordo reconoci pa e generacion aki y ta wordo manteni y conserva pa pasa esaki pa e futuro generacionnan unda nan na nan turno lo sa di e lucha grandi cu tabata tin. Sr. Oduber a finalisa cu un peticion na henter nos comunidad pa ta participe na un celebracion asina importante manera ta 30 aña di Status Aparte 40 aña di Himno y Bandera. Luna di maart lo bira nos luna cultural.

robotstxt: allowed

filter: keep


text:
Partido MEP a tuma nota di e ultimo Reaccion di Comision di Supervision CAFT pa loke ta e reportahe di ehecucion (uitvoeringsrapportage) di e di dos kwartaal di 2022. Locual a resalta den e reaccion aki ta varios punto positivo y alentador relaciona cu e desaroyo financiero economico di pais Aruba.
Hecho ta cu nos opositornan politico, gremio comercial y sindical – consciente di tur loke nos pais a pasa aden durante e ultimo 2 añanan debi na Covid y e pandemia mundial – constantemente tabata cuestiona e maneho cu Gabinete Wever Croes a hiba den su lucha contra e efectonan negativo di e pandemia y semper nan tabata referi na e publicacionnan di CAFT cu tambe tabata hopi critico den relacion cu gobierno.
Sinembargo awe CAFT mes den su ultimo reaccion di e dos kwartaal di 2022 ta trece padilanti varios resultado positivo pa loke ta e maneho hiba pa Gabinete Wever Croes. Naturalmente tin varios reto ainda cu mester haya un solucion, pero generalmente nos pais ta riba bon caminda pa loke ta henter e desaroyo financiero economico.
Resultadonan positivo
CAFT ta constata den su ultimo reaccion di e di dos kwartaal 2022 lo siguiente:
- Den e prome mita di 2022 e surplus financiero di e sector colectivo ta 21 miyon florin, cual ta 0.4% di nos GDP.
- E entradanan di belasting directo te cu e di dos kwartaal di 2022 ta mas halto cu den e mesun periodo di 2021.
- E entradanan di primanan di seguronan social desde e prome kwartaal di 2022 ta bek na e nivel di 2019.
- E recuperacion di e entradanan indirecto ta continua y ta spera un entrada inespera (meevaller) debi na e recuperacion economico. E belasting adicional pa e proyectonan PPP, esta e BAVP a yega caba na e nivel di 2019. E nivel di realisacion di e demas belastingnan indirecto ta den direccion positivo. Di acuerdo cu e Nieuwjaarsnota 2022 e belastingnan indirecto ta aumenta cu 30 miyon florin.
- Den e presupuesto 2022 tin un suma di 433 miyon florin na gastonan di personal. Den e Nieuwjaarsnota e suma aki a wordo adapta na 426 miyon florin y segun CAFT esaki lo cumpli cu e norma di gastonan di personal.
- Te cu e di dos kwartaal di 2022 Aruba a realisa 86 miyon florin na gastonan di producto y servicio cu ta igual na 40% di e presupuesto.
- E realisacion di e impuesto di transferencia (overdrachtsbelasting) na fin di e di dos kwartaal ta mas o menos 50 % di e presupuesto. Debi na compra di viviendanan vacacional door di no residentenan den e prome mita aña e overdrachtsbelasting a yega caba na 100% di su realisacion.
- SVB ta spera di por recobra un suma di subsidio di salario (loonsubsidie) di 49 miyon florin den 2022. Di esaki SVB ya a logra ricibi un suma di 32 miyon florin.
- E gastonan total realisa te cu e di dos kwartaal 2022 a yega na 672 miyon florin. Esaki ta 192 miyon florin menos compara cu e di dos kwartaal di aña pasa.
- E kapitaal dienst ta mustra te cu e di dos kwartaal un resultado positivo di 9 miyon florin.
Por lo general, den e tabel adhunto por mira cu e entradanan total a aumenta for di 492 miyon florin te na 643 miyon florin y e gastonan total a baha for di 864 miyon florin te na 672 miyon florin den e di dos kwartaal di 2022 compara cu 2021. E deficit a baha di -363 miyon florin te na -19 miyon florin den e di dos kwartaal 2022!
Partido MEP kier a comparti tur e puntonan positivo aki y ta convenci cu ora un pais tin un gobierno cu ta traha cu curashi, determinacion y un fe grandi e resultadonan positivo ta bira visibel pa un y tur den comunidad. Aruba ta recuperando positivamente!


text:
Jody-Lynn Desbarida a studia HBO Marketing & Communicatie na Hogeschool INHolland Rotterdam, Hulanda. Semper e tabatin interes den actualidad, mercadeo y comunicacion, pues su estudio tabata algo cu a fit perfecto cu locual e tabata gusta. Su experiencia como studiante tabata uno hopi agradabel y alabes duro, pasobra e tabata un studiante y un mama hoben.
Na december 2016 Jody-Lynn hunto cu su yiu y pareha a bin biba na Aruba y el a wak e vacatura pa marketing coordinator na Renaissance Aruba y a aplica mesora. Awendia e ta completamente na encargo cu e mercadeo pa e Mall y Marketplace. Jody-Lynn su personalidad ta miho describi como uno social, pero toch introvert, semper cla pa yuda, pasiona cu locual e ta gusta haci, observante, energetico y curioso. E cualidadnan aki mes ta loke tambe a siñ’e pa nunca stop di kere den su soñonan y si e traha duro, e ta logra. Y prueba di esaki ta, cu el a logra su diploma den 4 aña y tabata sintie bon prepara pa inicia su carera profesional. E aspectonan den su trabou como marketer cu e ta mas pasiona cu ne ta, e varacion cu e trabou ta trece, e contacto cu e huurdonan, genera idea nobo pa Mall y Marketplace sigui crece, crea strategia di mercadeo y mira nan bishitantenan contento. Jody-Lynn Desbarida ta conta di su trayecto profesional y con e ta mantene su mes na top den un trabou cu ta cambiando constantemente. Lesa e entrevista completo den edicion di FOCUS di e luna aki.


text:
Advertorial
Home Advertorial
ARUBA MARRIOTT TA CELEBRA HOUSEKEEPING WEEK
Durante e di dos siman di September, e compleho di Aruba Marriott a celebra hunto cu su asociadonan di “housekeeping”, e siman mundialmente reconosi,...
Aruba Bank ta orguyoso di anuncia Sra. Elisabeth (Els) Avontuur como Directora General y Presidente...
Oranjestad, Aruba, 26 di augustus 2022--- Cu sumo placer Aruba Bank N.V. ta anuncia e nombramento oficial di Sra. Elisabeth (Els) Avontuur como Directora General y Presidente di...
Mensahe riba Dia di Labor: TUR LABOR TIN SU BALOR
Reflexionando riba un dia asina importante, riba e crisis cu nos Pais a pasa aden a causa di e pandemia, con dos aña despues...
Yena gasolin durante dianan di fiesta cu ‘Fuel Up’ di CMB facil y rapido
Manera conoci, clientenan di Caribbean Mercantile Bank N.V. por disfruta di e tremendo servicio conveniente ‘Fuel Up’ pa paga y yena gasolin cual ta...
CMB: Anuncio Importante na fiel comerciante y doño di tarheta bancomatico di CMB
Apreciable y fiel comerciante y doño di tarheta Bancomatico di CMB, Recientemente nos a tuma nota cu un banco local a publica algun ponencia fuerte...
AWE NOS MAIN BRANCH TA CERA
Considerando cu un di nos coleganan a test positivo pa COVID-19, nos a tuma e decision pa cera nos Main Branch na Oranjestad y...
Desviacion di caminda: DILANTI EMBASSY SUITES
Desviacion di caminda DILANTI EMBASSY SUITES Entrante dialuna 7 di september 2020, trafico dilanti di e Hotel den construccion “Embassy Suites”, lo bay wordo desvia for...
ANUNCIO IMPORTANTE PA CU MORATORIO RIBA PAGONAN.
Desde cu e pandemia di Covid-19 a yega Aruba, esaki a afecta financieramente hopi duro nos comunidad en general y alaves mayoria di...


text:
ORANJESTAD: Siman pasa Minister Endy Croes a ricibi bishita di cortesia di e atleta sr. Erick Laurence ken den luna di februari ultimo a participa den cuatro careda na Merca. Dos careda a tuma luga na e ‘Life Time Miami Marathon’ di cual sr. Laurence core 5km y e Half Marathon. E otro dos caredanan a tuma luga na Orlando Florida esta e ‘Run4Love’ 6.4km como tambe sr. Laurence a participa den e careda cu a tuma luga na Melbourne Florida di cual a logra di 5 luga den e top 10 ‘overall’ den 10km.
Den nomber di Gobierno di Aruba y Ministerio di Deporte Minister Endy Croes a haci entrega di un detaye na sr. Laurence como mustra di aprecio y gratitud pa e logro aki. Masha pabien na sr. Laurence pa su participacion y laga Aruba su nomber resona den exterior.


text:
ORANJESTAD - Departamento Meteorologico di Aruba a informa diahuebs merda cu e ta vigilando un ola tropical den parti oost di Caribe, actualmente oost di Bonaire. E sistema tin un chance grandi di sigui desaroya y bira un ciclon tropical den proximo 2 te 5 dia
Awe mainta 8:00 AM e ola tropical (wave) aki tabata situa mas o menos na 65W, cu su parti dilanti na 150km oost di Bonaire. Cu e curso actual e wave aki ta bai move den parti oost di Caribe entre awe y mayan diabierna. E wave ta ser acompaña pa awacero modera te pisa y mal tempo, y ta move west- noordwest rond di 30 pa 35 km/h.
IMPACTO RIBA E TEMPO
Por spera biento fuerte den rafaga durante awacero modera te localmente fuerte cu por ser compaña pa lamper cu strena; ademas awacero por causa molester na diferente parti. Pa e parti maritimo, por spera lama modera te poco bruto na parti oost te noordwest cu olanan entre 5 pa 9 pia. Un aviso pa boto chikito lo drenta na vigor pa e parti oost te noordwest di costa awe tardi 6 ‘or. Ta pidi operadornan di boto chikito pa bai cu cautela na sobra partinan y tambe cerca of den besindario di awacero of lamper cu strena.
Departamento Meteorologico di Aruba lo continua vigilando e sistema aki y si ta necesario emiti e boletinan necesario den e caso ei
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Diamars mainta a tuma luga apertura oficial di aña Parlamentario 2022-2023. Pami sigur un honor di por a cumpli un aña como un representante di pueblo den Parlamento. Pami e aña aki tabata un aña di siña e trabou di un Parlamentario, proceduranan, conoce mi coleganan na ambos banda di sala, e mandatario y nan ministerionan.
Pero mi no a siña so, hopi trabou a wordo haci tambe. Nos a atende cu 32 reunion publico y a trata 14 ley riba varios topico. Mi mes a precedi 7 reunion como presidente di comision di infrastructura y tambe di husticia. Durante reunionnan publico mi a entrega 15 mocion tocante servicio duna door di departamentonan di gobierno na pueblo y na ambtenaar, desaroyo di San Nicolas, husticia y siguridad. Tur e mocionnan aki a gosa di sosten di Parlamento.
Gobernador di Aruba a hiba un discurso masha bunita mes cu sigur ta alimenta nos cu speransa cu nos economia lo recupera, tambe cu e servicio di gobierno lo mehora, cuido di salud y enseñansa lo wordo fortifica. Dos punto en particular cu a hala mi atencion ta cu lo inverti den e desaroyo di San Nicolas y tambe den agricultura, diversifica e economia pariba di brug. Un palabra en particular cu a hala mi atencion ta cu lo traha riba proyectonan na Oranjestad y DESPUES lo sigui e trayecto pa rebiba San Nicolas. Mi lo sigui combersa cu mandatarionan concerni pa at least e desaroyonan aki sosode SIMULTANEAMENTE!! Pa nos no haya e situacion atrobe cu ora yega San Nicolas tur placa a caba.
E aña nos dilanti mi lo continua cu reunionan di comision
Comision di husticia lo sigui trata e topico ‘castigo pa menornan di edad’. Tambe lo trata entre otro ‘verzelfstandiging examen rijbewijs’, proyecto ‘bemoeizorg’ pa cu e adictonan ambulante, vision y plan pa Cuerpo Policial y varios reunion cu departamentonan di husticia. Tur esakinan pa nos como Parlamento por conseha nos goberantenan riba nan maneho. Pa cu comision di infrastructura e.o., lo sigui pone enfasis riba con e servicio di DIP por wordo mehora pa ciudadanonan por haya tereno y pa yuda desaroya economia. Tambe lo asisti gobernantenan mas tanto posibel pa percura cu mocionnan entrega no djis bira un pida papel den un lachi, pero pa nan berdaderamente wordo ehecuta.


text:
ORANJESTAD: Diasabra anochi Minister Endy Croes tabatana Centro di Bario Lago Heights na San Nicolas pa presenciae di 4 Man Double Elimination MMA organisa pa WKA-Aruba. Un anochi cu diferente pelea di mix martial arts. E mandatario di Deporte a expresa cu e tey pa duna apoyo y sosten na e atletanan. Minister Endy Croes a enfatisa pa tur hende corda e ta keda un deporte, na final di dia ta un disciplina e ta, gana of perde keda cu e amistad. Deporte ta e vehiculo crea amistad. E mandatario a sigui bisa cu nosstimula y motiva cada atleta pa practica deporte awe nos ta naMMA, mañan porta na baseball softball, futbol sigur inspiracada atleta pa practica un deporte. E vehiculo di deporte ta percura pe bira un miho persona na sociedad. E dignatario aexpresa cu e tabatin e honor pa entrega certificado renoconocipa WKA na diferente referee.
Minister Endy Croes ta gradici sr. Ricardo Illidge presidentedi Dojo Illidge WKA-Aruba pa e invitacion alabes ta felicita e organisacion cu un tremendo competencia. Como tambepalabranan di pabien pa e atletanan cu a haci e evento aki uno exitoso. Cu e deseo, disciplina, dedicacion y determinacionboso ta logra boso metanan. Pabien na e gandonan.


text:
Anja pasa Patrick Sydow a yuda Aruba gana e competencia Junior Davis Cup Pre-Qualifying Central American & Caribbean Zone cu a tuma luga na El Salvador. Tabata pa prome biaha cu Aruba a logra gana e premio aki desde su participacion na 1985 y mas cu claro marca historia pa e deporte di tennis.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e tenista Patrick Sydow pa e torneo internacional di ITF Junior Cup na Monterrey, Mexico.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Welcome to Globalreach.org!
Training Bibliko pa kada kreyente totalmente Gratis.
GLOBALreach.org tin kursonan di evangelisashon, disipulado, i training den diferente idioma totalmente gratis. E kursonan aki ta duna bon enseñansa den e Palabra di Dios i ta e base pa training biblíko den hopi pais rònt mundu.
Tur luna, kreyentenan di mas di 170 pais ta download miles di kurso. Individualnan, gruponan chikí, klasnan di “Zondag School”, skolnan di Beibel, pastornan, tur ta uza e kursonan aki. Tur e kreyentenan aki tin e mesun meta: oumentá nan propio konosementu i komprondementu di e Palabra di Dios.
Por print mayoria di e kursonan aki. P’esei nos ta enkurashá bo pa print e kantidat di kopia ku bo ke, no ta importá kuantu!
Tuma kontakto ku Global University pa kursonan den mas di 120 idioma òf pa informashon kon pa kuminsá awe mes un Sentro di Estudio pa Evangelisashon i Disipulado (SEED) na bo iglesia òf na bo kas!
Pa mas informashon, yama e School for Evangelism and Discipleship di Global University na 1-800-443-1083.
Główny kurs
Każdy człowiek potrzebuje przyjaciół i ceni sobie tych wyjątkowych ludzi, którzy zawsze są, gdy ich najbardziej potrzeba. W osobie Ducha Świętego mamy najlepszego Przyjaciela, a napisany przez Louise Jeter Walker 132 stronicowy podręcznik mówi o tym szczególnym Przyjacielu. Po skończeniu tego kursu wiele osób doświadczyło przeżycia chrztu w Duchu Świętym.


text:
Publiká riba 21 Sèptèmber 2022
WILLEMSTAD – Dia 23 di sèptèmber próksimo ta selebrá ‘SDG Flag Day’ (Dia di Bandera SDG). Riba e fecha akí ta rekordá e ‘fecha di nasementu’ di e Metanan di Desaroyo Sostenibel (SDG) den Nashonnan Uní. E SDG nan ta 17 meta ku ta pertenesé na Nashonnan Uní i a keda aseptá dor di 193 pais, ku e vishon pa hasi mundu un mihó lugá na aña 2030. E Metanan di Desaroyo Sostenibel akí ta un kompas pa trata retonan mas grandi manera pobresa, kambionan di klima i desigualdat.
Kòrsou tambe a aseptá e Metanan di Desaroyo Sostenibel akí. Akí na Kòrsou nos ta dirigí prinsipalmente riba e siguiente SDGnan; SDG 1 No Pobresa, SDG 3 Salubridat i Bienestar Optimal, SDG 4 Edukashon di Kalidat Haltu, SDG 7 Energia limpi i aksesibel, SDG 8 Trabou desente i kresementu ekonómiko i SDG 14 Bida bou di awa. Gobièrnu di Kòrsou ta selebrá e ‘SDG Flag Day’ dor di hisa e bandera di SDG den Fòrti. SER i ARC tambe lo hisa e bandera di SDG riba e fecha akí i asina mustra nan dedikashon na realisashon di e SDG nan.
Bo tambe ta deseá di hisa e bandera di SDG i mustra ku bo organisashon tambe ta pará tras di e SDG nan? Bo por hasi esaki dor di hisa e bandera di SDG di forma digital riba retnan sosial i usa #curacao2030, #simandikultura2022, #togetherfortheSDGs i #flipthescript. Ku e akshon akí, nos ke duna èkstra atenshon na e Metanan di Desaroyo Sostenibel i tambe pone atenshon na e esfuerso ku mester di parti di komunidat di Kòrsou kompletu pa por yega na realisashon di esakinan.
Huntu ku e ‘SDG Flag Day’ lo tin tambe selebrashon anual di Siman di Akshon di SDG (‘SDG Action Week’) for di 26 pa 30 di sèptèmber próksimo. Durante e siman akí ta bai tin diferente tayer i enkuentronan virtual tokante e Metanan di Desaroyo Sostenibel i Kòrsou su agènda lokal den esaki. E tópikonan e aña akí ta konektá na nos Siman di Kultura i e tema ta ‘Ban kunuku, ban planta!”.
E programa di ‘SDG Action Week’ ta optenibel riba curacao2030.cw bou di ‘Events’ i tambe riba e página di Facebook ‘SDG Curacao2030’. Registrá pa bo tambe por partisipá!


text:
Un chauffeur a pasa su diasabra riba un trip, cu a caba despues na warda di polis na Santa Cruz. El a ocaciona un accidente un poco mas pazuid riba e caminda grandi y na altura di WEMA Santa Cruz a deten’e.
Esaki a tuma luga den careda di 6:30 pm caminda a bin topa cu un accidente caminda e auto cu e chauffeur femenino aki tabata na stuur y a bay dal tras di un otro vehiculo.
Na yegada, polis a constata cu e tabata bou di influencia y mesora a pidi transporte policial pa hib’e warda y asina pasa door di e proceso di detencion. Na yegada por a tuma nota cu el a yega bou lagrima na wowo. Afortunadamente no tabatin ningun hende herida.


text:
Kon Korsou a prepara pa COVID-19?
- Ekspertonan riba e tereno aki di Ministerio di GMN a prepara un asina yamá “draaiboek” kon pa atende ku e Coronavírùs nobo. A komunika ku entidatnan internashonal ku eksperitisio riba e tereno aki manera WHO, PAHO, CDC, RIVM, ECDC, CARPHA.
- A indentifiká partnernan stratégiko, informánan i asesoránan si tabata nesesario ku nan plan kon pa atende ku COVID-19. E partnernan aki ta por ehèmpel aeropuerto (CAP), Haf, laboratorio (ADC), hospital (CMC), dòkternan di kas, spesialistanan, SVB i Arbo-consult pero tambe otro departamentunan di gobiernu manera Directorado di Desaster (DRR) i Directorado di informashon i komunikashon (DCV).
- A duna informashon na otro entidatnan ku probablemente lo bai tin di haber ku e malesa aki manera CHATA i CTB
- Konhuntamente ku otronan a traha informashon, na diferente idioma, tokante e malesa pa publiko en general i pa gruponan spesífiko manera turistanan.
- A train gruponan spesífiko ku ta bai atende ku posibel pashèntnan di COVID-19 manera enfermeranan di GGD i di Curaçao Medical Center (CMC) i personal di Fundahson Kuido di Ambulance (FKA).


text:
ORANJESTAD: Recientemente Minister Endy Croes hunto cu coleganan Minister sr. Glenbert Croes y Prome Minister sra. Evelyn – Wever Croes a reuni cu directora di Enseñansa sra. Anne – Marie Proveyer-de Groot. Un di e tema cu a wordo trata ta e reuinion cu a wordo pidi pa HIAS y UNHCR encuanto e maneho di enseñansa di Gobierno pa cu drechonnan universal di educacion pa muchanan cu ta emigra. HIAS tabata desea di ricibi un presentacion di e mandatario di enseñansa como tambe di Gobierno relaciona cu e tema y maneho en cuestion.
Den cuadro di esaki e mandatarionan a reuni hunto cu Departamento di Enseñansa pa asina alinea e manheo preparando pa e presentacion na HIAS y UNHCR cu ta tuma luga den luna di september. Un otro punto di agenda ta e subsidionan of asistencia relaciona na educacion cu por haya for di organisacionnan internacional. Finalisando Minister Endy Croes a expresa cu e tabata un reunion exitoso unda a trata diferente temanan di enseñansa den su totalidad.


text:
WILLEMSTAD — Kampionato Hubenil 2014-2015 ta tin un grandioso apertura djasabra 14 di novèmber último kaminda e klupnan partisipante i un públiko grandi a gosa un bòl. E dia a kuminsá ku un desfile di e klupnan partisipante kompañá pa un ‘brassband’ ku a sali na e ‘parkeerplaats’ di e skol Emanuel (banda di SDK) i a kana bai SDK. Pa 10or am e parti ofisial a tuma lugá kaminda presidente di FFK i presidente di Komishon Hubenil Sr. Rignaal ‘Jean’ Francisca a hiba algun palabra, sigui pa Sra. Cheryl Linzey representante di MCB ku tambe a hiba palabra. Sr. Welvaart tabata esun enkargá pa bendishoná e kampionato aki pa despues un hungadó i un rèfri, den representashon di tur e hungadónan i tur e rèfrinan di e kampionato, lesa un promesa pa ku e kampionato ku lo bai kuminsá. Despues i e seremonia chikitu ei, 11or am bala a kuminsá lora kaminda e públiko presente por a disfrutá di e promé partidonan di Kampionato Hubenil 2015-2016.
Resultado di weganan:
Un danki ta bai na tur e klupnan ku a partisipá na e gran apertura aki, na e tremendo públiko ku a presensia e dia aki i tur hende ku di un òf otro forma a duna nan granito pa hasi e dia aki unu eksitoso.
Timnan partisipante:
- Atlétiko Saliña
- Centro Barber
- Centro Dominguito
- Excellence School
- Fc Stallions
- Gemstones United
- Hubentut Fortuna
- Indekor
- Inter Willemstad
- Jong Colombia
- Jong Holland
- Mahuma
- New Song
- Porta Blanco
- Quick’60
- Scherpenheuvel
- Sithoc-Marchena
- SUBT
- U.D. Tera Kòrá
- Undeba
- Vesta
- Victory Boys
- Victory Princes
E weganan di kampionato hubenil, kategoria U-17 i U-20 ta sigui djabièrnè aki miéntras kategoria U-9 te ku U-15 ta hunga riba djasabra riba diferente tereno rònt Kòrsou.


text:
Oranjestad, 21 di maart, 2021 -
Entrante diasabra ultimo algun protocol di Covid-19 a cambia, entre nan ta esun di actividad social na cas.
A base di e regla anterior por a ricibi te cu un maximo 25 persona na cas si nan ta pafo y te cu un maximo 10 persona si nan ta paden. Esaki a crea e oportunidad pa hendenan por a organisa fiesta, encuentro social, BBQ te cu un maximo di 35 persona.
En bista cu e casonan ta aumentando y e hecho cu e plamamento di virus awo ta ser ta ser considera “Wide spread”, y cu ta na cas hopi hende ta contagiando cu e virus, Crisis Team a dicidi pa no permiti mas e fiesta y encuentro social na cas.
Pues pa e motibonan menciona, fiesta y encuentro social cu antes tabata por a ricibi 25 persona pafo y 10 persona paden, no por wordo permiti mas; pues cu 0 persona ta permiti.
E excepcion cu tin ta pa bishita di famia, of bishita di cuido y bishita di dokter. Ta pidi famianan si pa aplica e reglanan di higiena y distanciamento pa asina nan cuida esnan mas vulnerable den nan famia. Tanten cu tin hopi hende cu ainda falta pa haya vacuna , nos tin cu sigi cuida pa no contrae e virus y evita plam'e. E siman aki operativo grandi di DVG "Ban Vacuna pa Aruba por Progresa" ta sigi y ta spera mas di esnan di 60 plus ta sigi registra pa haya nan Vacuna. Tambe esnan cu tin problemanan cronico di salud bao di 60 lo cuminsa haya nan vacuna.


text:
Heart Centered Leadership Foundation di Aruba i K1 Britannia Foundation di Sint Maarten ta e promé dos organisashonnan nominá pa Appeltjes van Oranje 2022di Oranje Fonds. A anunsiá esaki durante un ‘pitchday’ spesial na Kòrsou na kua un kantidat di dies organisashon a presentá nan proyekto sosial dilanti un hurado di Oranje Fonds. Tur organisashon ku a bini na remarke a demostrá ku nan ta importante. Pero,ku nan proyektonan hubenil inspirativo i distintivo Heart Centered Leadership Foundation di Aruba i K1 Britannia Foundation di Sint Maarten a sa di ganae nominashon.
Oranje Fonds ta entregá e Appeltjes van Oranje tur aña na tres inisiativa ku di forma eksitoso ta konektá diferente grupo di hende òf ta sòru pa otronan bolbe partisipá den komunidat. Tur aña e hurado ta skohe 10 nominado di kua semper tin dos di e parti Karibense den Reino. Na yanüari 2022 ta presentá e nominadonan di Hulanda.
Oportunidat igual pa tur hóben
E tema di e aña aki ta Oportunidat Igual pa tur hóben. Desigualdat den oportunidat ta un problema urgente den nos komunidat, ku pa motibu di e krísis di Corona a bira mas grandi. Ku e Appeltjes e aña aki Oranje Fonds ke pone atenshon riba proyektonan ku ta atendé e problema aki ku éksito, pasombra nan meresé sosten i rekonosementu.
Nominadonan
Heart Centered Leadership Foundation ta traha kuyen diferente programa pa empoderá hóbennan di Aruba. Ademas nan ta guia hóbennan pa bira konsiente di nan identidat, kualidatnan personal i formanan pa nan aportá na komunidat. Nan aserkamentu tahaña impulso dor di e esfuerso di e hóbennan mes. Nan ta hasi tur nan trabou ku i pa e hóbennan. Ku nan ScholarshipFund K1 Britannia Foundation ta brinda hóbennan,ku di ningun otro forma esaki no ta posibel, oportunidat riba un estudio. Adishonal nan ta enfoká riba hóbennan ku ta krese den kuido di yu di kriansa i òf a bini den kontakto ku hustisia i polis.
Premio
Den primavera 2022 ta anunsiá e ganadónan di Appeltjes van Oranje. Nan ta risibí un eskultura di bròns trahá pa Prensès Beatrix i un suma di 25.000 euro. Tur aña Reina Máxima ta entregá e premionan i den e añanan ku ta selebrá un lustro esaki lo ta na enkargo di Rei Willem-Alexander. Dor ku na 2022 ta e di 20 biaha ku ta entregá Appeltjes e ganadónan lo risibí nan premio for di man di Rei.
Oranje Fonds
Oranje Fonds no ke pa ningun persona ta nan so i ke pa tur hende den komunidat partisipá. P’esei nos ta sostené inisiativanan sosial ku ta traha na un komunidat involukrá, ku ta sòru pa esnan ku temporalmente tin mester di esaki i ku ta traha pa yega na oportunidatnan igual. E sosten aki ta konsistí di Netwerk, sèn, tempu i rekonosementu. E fondo por hasi esaki danki na e.o. Nationale Postcode Loterij, Nederlandse Loterij, Amigunan i kompanianan. Rei Willem-Alexander i Reina Máxima ta e pareha patrosinadó di Oranje Fonds.


text:
E tarifanan máksimo pa produkshon i distribushon di koriente i awa di bebe na Boneiru, Saba i Sint Eustatius ta subi entrante promé di yanüari 2022. E subida akí ta okashoná partikularmente pa motibu ku preis di zeta ku ta nesesario pa produsí koriente i awa di bebe a subi konsiderabel.
Autoriteit Consument & Markt (ACM) ta esun ku anualmente ta stipulá e tarifanan máksimo pa koriente pa Boneiru, Saba i Sint Eustatius. ACM ta stipulá tambe e tarifanan máksimo pa awa di bebe pa Bo21neiru i Sint Eustatius. ACM ta stipulá e tarifanan basá riba e gastunan ku produktor- i distribuidónan ta hasi. E kompanianan akí mes ta stipulá despues a base di e tarifanan máksimo akí, kiko realmente nan ta kobra e klientenan.
E preisnan di zeta inkonsebibel tin influensia grandi riba e gastunan di produkshon i komo tal riba e tarifanan (máksimo) pa koriente. Pa e motibu ei mas oumento di durabilidat di produkshon di forma enérgiko riba e islanan no ta kontribuí solamente na un mihó klima, pero hustamente tambe na tarifanan di koriente i awa di bebe mas stabil, pasobra a traves di durabilidat e dependensia di zeta ta bira ménos.
Den e añanan anterior ministerio di Asuntunan Ekonómiko i Klima i ministerio di Infrastruktura i Kalidat di Awa kontinuamente a duna supsidio na e kompanianan, di manera ku nan por a kobra e kliente tarifanan mas abou. E ministerionan a duna di konosé ku lo bai hasi esaki den 2022 tambe.
Boneiru
Pa Boneiru e tarifa di konsumo máksimo pa koriente ta subi di mas òf ménos 0,29 USD/kWh pa mas òf ménos 0,33 USD/kWh. E límite parti ariba pa e tarifa di pagabon (prepago) ta subi di mas òf ménos 0,50 USD/kWh pa mas òf ménos 0,53 USD/kWh. E subidanan aki tin partikularmente di aber ku gastunan mas haltu ku ta premirá pa produkshon di koriente. Pa konsumo di un kas di famia promedio esaki ta nifiká un subida di mas òf ménos 8 USD pa luna riba e kuenta di koriente.
E tarifa máksimo pa uso di awa di bebe ta baha di mas òf ménos 3,81 USD/m3 pa mas òf ménos 3,74 USD/m3. Pa un kas di famia promedio esaki ta nifiká un bahada di mas òf ménos 0,75 USD pa luna riba e kuenta.
Saba
Pa Saba e tarifa di uso máksimo di koriente ta subi di mas òf ménos 0,37 USD/kWh pa mas òf ménos 0,41 USD/kWh. Esaki tin partikularmente di aber ku e gastunan pa produkshon di koriente mas haltu ku ta premirá. Pa konsumo di un kas di famia promedio esaki ta nifiká un subida di mas òf ménos 9 USD pa luna riba e kuenta di koriente.
Sint Eustatius
Pa Sint Eustatius e tarifa di uso máksimo di koriente ta subi di mas òf ménos 0,32 USD/kWh pa mas òf ménos 0,36 USD/kWh. E subida akí tin partikularmente di aber ku e gastunan mas haltu ku ta premirá pa produkshon di koriente. Pa uso di un kas di famia promedio esaki ta nifiká un subida di mas òf ménos 8 USD pa luna riba e kuenta di koriente.
E tarifa máksimo pa uso di awa di bebe ta subi di mas òf ménos 6,73 USD/m3 pa mas òf ménos 8,62 USD/m3. Pa un kas di famia promedio esaki ta nifiká un subida di mas òf ménos 19 USD pa luna riba e kuenta. Un parti di e subida akí no ta okashoná solamente pa motibu di subida di preis di zeta, pero tambe pa motibu ku tabata nesesario pa hasi reparashon na e pipa di transporte.


text:
WILLEMSTAD — Torneo 100 aña MCB a drenta den simannan kulminante ku playoffnan final pa asina determiná kua ta e ekiponan ku lo batayá den final pa e título kampion di e torneo aki. Manera ya ta konosí, Torneo 100 aña MCB a ranka sali dia 24 di sèptèmber den kategoria Junior (13-15 aña) i Senior (16-18 aña). E torneo aki a ser hunga aña pasa bou di e nòmber RBI Curaçao i e aña aki a djòin e selebrashon di e spònser prinsipal MCB i a yama esaki Torneo 100 aña MCB.
Ekiponan di Junior league a hunga no mas ku 16 wega pa yega na e posishonnan final kaminda ta determiná ken lo hunga kontra ken den e playoff dal saka. Djadumingu último e playoff aki a kuminsá den divishon Junior i meskos ku aña pasa e ekipo ku a kaba na promé lugá den e buèlta regular a sa di gana su partido i pasa pa final. E aña aki esaki ta e ekipo di St. Maria ku awor ta sinta warda ken nan lo bai topa den final.
E kampion di aña pasa, Sta. Rosa, no a logra sobrebibí e promé wega di eliminatorio i a haña un pasashi pa bai kas despues di un derota kontra e ekipo di Brievengat ku ta esun ku lo bai purba di sali for di abou i bin gana e título. E sub kampionnan di aña pasa, Van Engelen, tambe mester a baha kabes pa e ekipo di Marchena ku aña pasa tambe a hunga un bon rònt eliminatorio i logra keda den e delaster tres nan. Montaña Abou tambe a sa di gana nan partido kontra St. Michiel ku tabata e debutantenan den e torneo di e aña aki.
E partidonan di Junior lo kontinuá djadumingu awor pero promé ku esaki lo bai haña djasabra e rònt eliminatorio di Senior. E partidonan programá ta:
8:30 Montaña Ariba vs. St. Michiel
10:45 Sta. Rosa vs. Brievengat
13:00 Van Engelen vs. Marchena
15:15 Ganadó 1 vs. Ganadó 2
E ganadó di e partido di 1or ta pasa mesora pa e gran final miéntras ku e pèrdèdó ta haña un chèns pa hunga bini bek.
Tantu e final di Junior komo di Senior lo ta un Best of three i tur dos ta kuminsá Djabièrnè 16 di desèmber i kaba djasabra dia 17.
Curaçao Baseball Week
E aña aki atrobe a forma All Star Game for di e ekiponan partisipante den Torneo 100 aña MCB i esakinan a midi forsa ku otro den e Curacao Baseball Week hungando Junior (djaweps) i Senior (djabièrnè). Tabata dos tremendo partido di nivel ku públiko por a disfrutá.
Durante di e partidonan aki tambe a hasi entrega di premio na e kampion pitcher i kampion bate di e respektivo divishonnan. Den Junior e kampion bate a resultá Nazir Rog di e ekipo di Sta. Maria i e kampion picher Cliyano Nahr di e ekipo di Montaña Abou. E premionan a ser entrega dor di Sr. Gino Valeriaan di MCB.
Den Senior e kampion bate a resultá Alex Henrietta di Van Engelen i e kampion picher Siamani Boekhoudt di Sta. Rosa. E premionan a ser entrega pa Dr. Jacobus di Fundashon Pa Nan.
For di aki e komishon organisadó kier a yama tur ekipo ku a partisipá danki pa nan partisipashon i deportivismo durante di e temporada 2016 den e Torneo 100 aña MCB. Tambe un danki na Sr. Hensley Meulens ku atrobe a koperá en grande ku bala pa e torneo por a drai. Naturalmente no por laga nos spònser prinsipal, Maduro & Curiel’s Bank afó i no tin nada mas ku apresio i elogio pa nan kontribushon. For di e promé dia MCB tabata para kla pa yuda i no a duda niun momentu pa yuda e komishon organisadó realisá e torneo ku ta drentando su parti final.
Un invitashon ta bai na pueblo di Kòrsou pa bin presensia nos futuro streanan den akshon e dos wikènt benidero aki. Pa informashon aktual por siguí nos tambe riba nos pagina di Facebook: rbicuracao i e weganan riba Gamechanger.


text:
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.
Continue reading “Tips importante pa bo sa ora bo bay un spa”
Tips importante pa bo sa ora bo bay un spa
Con hopi abo sa di higiena y seguridad den e spa cu bo ta bishita? Aki Beauty with Style ta duna algun tips balioso pa bo paga tino riba nan. Hopi importante… ta bo curpa, cuid’e!
Nos curpa ta nos tempel, pesey nos mester cuid’e… Nos curpa ta hopi importante… e ta contene nos celebro, nos alma y nos wesonan, organonnan, nos musculo y tehido. Sin nos curpa, nos no tin bida na mundo. determina nos calidad di bida… nos curpa merece cuido, bon cuido. Pa e motibo aki nos mester ta conciente con nos ta cuid’e y ken nos ta laga juda nos cuid’e. Den e temponan druk cu nos ta biba aden hopi di nos ta bay un salon of spa pa tuma un masashi. Y cada salon ta hasi su esfuerso pa duna un miho servicio posibel. Toch tin ora tin cierto detayenan cu ta skip na atencion di e hendenan cu ta traha eynan. Pa e motibo aki diferente pais a determina standardnan internacional pa garantisa un nivel di higiena, cuido y rekisitonan ambiental den cada salon of spa.


text:
Minister Geoffrey Wever a confirma:
*Lo ta un reduccion di 42.5 cen pa gasolin y 34.2 cent pa diesel
ORANJESTAD (AAN): Dialuna mainta durante un rueda di prensa, Minister di Asunto Economico, Comunicacion y Desaroyo Sostenibel, mr. Geoffrey Wever, a confirma e noticia cu prijs di gasolin y diesel lo baha substancialmente entrante 10 di augustus.
Aki ta papia di un reduccion di 42.5 cen (12.7%) pa gasolin, y un reduccion di 34.2 cen (10.9%) pa diesel per liter.
E ta un custumber – den pasado – cu ta haci publicacion cu insinuacion y motivacion politico ora minister mester anuncia cu prijs di gasolin ta subi. Mientras cu e noticia di reduccion di prijs sigur ta uno hopi bon pa pueblo, minister Wever kier tuma e oportunidad positivo pa asegura un bes mas cu esaki tin di haber cu e desaroyo internacional den industria petrolero.
Minister Wever ta contento cu e reduccion, mirando su efecto positivo riba e homber chikito, pero segun e mandatario “un bes mas nos ta ser recorda cu Aruba ta na misericordia di desaroyo internacional. Mester uza e oportunidad pa recorda pueblo e importancia di desaroyo sostenibel, den energia y otro aspectonan tambe.”
Aruba mester comprension y cooperacion pa cu e desaroyonan cu mester tuma luga pa hiba nos pais riba un rumbo mas sostenibel, unda nos por cuminsa bay den direccion di reduci nos Pais su dependencia riba factor nan externo. Esaki lo yuda nos como Pais ta mas fuerte y preveni situacionnan cu afecto (negativo) grandi pa henter comunidad. Esaki ta keda nos meta pa e añanan binidero, Minister Wever a indica.
https://diario.aw/categories/noticia/general/prijs-di-gasolin-y-diesel-lo-baha-substancialmente-entrante-10-di-augustus#sigProIdf56fd75f3c


text:
EDUCACION
Fontanero
Postgraduado Rijksakademie van beeldende Kunsten
Royal College of Art, London
European Ceramic Work Centre (EKWC), ’s-Hertogenbosch
Radio laboratory
PROPUESTAS Y EXPOSICIONAN NA MUSEO
Verbeke Foundation Kemzeke (Belgium) '07 & '08
Van Abbe Museum Radiopresentatie (NL) '07
Gorcums Museum (NL) '07
Stedelijk Museum, Amsterdam (NL) '06 & '07 4 x
Central Museum, Utrecht (NL) (1 x exposición individual) '04 & '06
Schaulager, Basel (CH)
Museum Valkhof, Nijmegen (NL) Kunsthalle & Kunstmuseum, Bern (CH)
National Art Gallery of Senegal
Gemeente (Municipal) Museum Maassluis (NL) (solo)
Science et cité Museum Käfigthurm, Bern (CH)
Teylers Museum, Haarlem (NL)
Museum of Modern Art, New York
Museum Schloss, Moyland, Germany
National Gallery of Art, Washington
Royal Palace, Amsterdam (Royal Grant for Contemporary Painting)
Christo Tsokev Museum Gabrovo, Bulgarije (exposición individual)
Victoria & Albert Museum, Londen
EXPOSICIONAN INDIVIDUAL
De Balie, Amsterdam '08
Galerie Phoebus, Rotterdam '07
Künstlerhaus Bern, Switzerland '06
Insight Art Foundation, Aruba '06
Teatro Utrecht durante Waste Land Theater '03 - '06 plafon, stulnan etc, den sala grandi aparecion y yamamento pa kita e letter Z na Zeist.
Exposicion individual galeries: Milco Onrust, Amsterdam
Maurits v.d. Laar, The Hague (NL)
De Pratijk Amsterdam,
Cemeti Yogjakarta, (IND)
Galerie Suchan Kinoshita Liège, Belgium
Galerie Moritz Küng Amsterdam
EXPOSICIONAN COLECTIVO
Arti Aruba, Arti et Amicitiae sept. '08
W139 , Amsterdam '08
Hotel Mariakapel, Hoorn (NL) '07
Baltic Culture Centre, Gdansk (Poland) '07
Roam is my Home, Central Museum, Utrecht (NL) '06
The blind leading the blind, lokaal 01 Antwerp (Belgium)
TENT. Rotterdam (NL)
TEATRO & PERFORMANCES
Solidarnosch, Gdansk, inner city (P) '07
Radio ROOD presentación van Abbemuseum (NL) '07
Stedelijk Museum, Amsterdam Presentación por la Radio (NL) '07
80 dibujos del formato A2 para el espectáculo Dead Horse & The Waste Land (NL) '07
Club 11 AGA presentation (NL) '07
Crossing Border Festival (NL) '06
E designo dien 500 T-shirts pa muchanan di skol na Rotterdam
Un di mi obranan ta un mesora na unda bo por haya sa tur kos di veen; mortonan di veen, tera di veen, e Muher Venus, grabacionan riba e veen. www.radiopiraatveen-us.nl
PREMIOS / BECAS
Mondriaan Foundation Foundation Doen
Pro Helvetia, Switzerland
Sculpture Prize - Touche
Work Grant Fund for Visual Artists (FBK)
Basic Grants: Fund for the Fine Arts Carel Nengerman Fund
VSB PRIZE Fine Arts Schweizerische VolksbankStiftung Clayere Grant, Swiss goverment
CURADOR
Arti Aruba exposicion hunto ku 9 artistanan, un projecto di skol y tambe e producion di un buki pa muchanan di Caribense den 4 lenga.
Verano 2008 curador di projecto Mothers of Modern Art (MoMA), exposicion y designo di un buki riba e tematico di mamanan ku ta artistanan.
E produccion di T-shirts y Bedjak-chaufeurs naYogjakarta.
Krea e idea y traha na Het Avondeten na unda artistanan ku por traha kuminda manera nan ta traha obranan di arte, (bishita studio y purba e kuminda) traha un exposicion y traha kuminda pa e bishitantenan. E idea aki m'a bende pa un suma simbolico di un florin na Jeanne van Heeswijk.
Riba e buki 'Woud zonder genade' di Moritz Ebinger bo por wak un hende ku un saco di papel riba su cabes. Riba e saco tin un dibuho di un paisahe of cara.
Mi ta wak Moritz e prome biaha na un bar di champagne na Art Rotterdam. Un bril di design, bachi di tapijt kitsch, faha di un rocker. Nos a topa e biaha despues na e bar Diana na Katendrecht, den e bar di baila di palo el a traha un instalacion.
Na ora nos den e grupo di teatro 't Barre Land tawata buscando un hende ku por traha dibuhonan, Moritz tawata e unico persona ku nos tur a bai di acuerdo kune. Mi ta pensa pasobra su dibuhonan ta exsede fronteronan. Bo por imagina e lineanan ta sigui pafo di e papel.
Duranto e grupo 't Barre Land ta lesa su textonan, Moritz ta traha dibuhonan. E barco Heart of Darkness, fugitivonan, e galinja di e diario di Nijinski, e avionan ku e bailador a gusta, e alma di e homber subteraneo di Dostojevski.
No, e no ta asina kla; un mundo yen di creaturonan y formanan ta bin foi cabes di Moritz. Mi ta sospecha ku no tin kabei ku ta krese, pero tentaculo invisible of antenanan cosmico.
Algun aña despues Moritz a traha dibuhonan ku krijt riba murayanan di e Stadsschouwburg di Utrecht. Y despues el a baila asina ku pidanan di palo a bula for di mi vloer. Tambe, na ora solo a sali, nos a kana rond hunto riba a veen di Nieuwkoop. Pasonan ku ta zona muha. M'a skirbi un poema, Moritz a graba e zonidonan di e veen pa su mesora Radiopiraatveen. Y el a konta di Greet, e spoki di e kambernan di su tempo di mucha.
Nos no a topa un rato, pero mi ta ricibi emails hopi nice mes; di dibuhonan di krijt ku el a traha na de Pijp, di e portretnan ku el a saca bou di laman na Aruba ('Mi ta kore rond akinan den un jeep ku bo por wak semper den e noticinan di Afghanistan'), y riba helmnan di zambuyo di su escultura Hydra na Nesselande.
Na ora mi ta pensa di Moritz, mi no ta wak un persona ku saco riba su cabes. Nunca su trabou ta trata di limitacion. Moritz ta di un pais sin hafnan, pero semper kier bai mas leu. Kisas e ta biba akinan pa haya e chens pa sali riba laman un dia atrobe. Ei, e ta bai. Mi ta zway, dune un V-sign, dos dede den aire.
Sanneke van Hassel


text:
Oranjestad-Diadomingo nochi nos equipo di damas a gaña nan prome wega – despues to hopi hopi tempo. Cos pa celebra y ta contento d’je. No ta importa contra cua equipo nan a gaña, pero mas importante ta pa compronde e lucha cu hiba pa nan yega aki. Nos/nan lema Nunka …”Never give up”.
Cu esaki tambe direcitva di FC San Nicolaas kier a felicita nos hungadornan hubenil di nos equipo di damas, nan derigentenan e nan majornan y tambe di mez tur nos fiel fanatico, cu di comeinso semper ta hunto cu nos. Hopi pabien cu e logro esaki. Por esaki ta algun chiquito otronan, pero pa nos y esan cu sa con duro e lucha tawata e ta un triunfo mas grandi. Danki y sigui asina y sigui haci nos orguyoso.
Tambe nos kier informa cu actualmente nos equipo di Divicion I ta na di 2 lugar den e campeonato y nan tin hopi chens pa sali campeon y tambe despues classifica pa hoodf klas. Si, ora esaki pasa despues di hopi hopi anja San Nicolaas lo tin su representante den nos Divicion Honor. Ke ubo …nos ta ban pey!? Ban San Nicolaas, ban apoya boso yuinan.
Diez pa corda, keto bay nos ta buskanado sponsorsnan pa nos tres equiponan. Nos mester di sponsornan pasobra y peso financiero ta grandi y nos mester di ayuda cu esaki. Esan cu kier yuda nos cu sponsor of donacion por fabor tuma contacto cu nos via email fcsannicolaas@gmail.com


text:
ARUBA
LUNA DI MEI 2021 LO SERA KU 70.000 TURISTA
E enfoke principal di minister Dangui Oduber durante e pandemia tawata dirigi riba maneha Covid-19 na e mihor forma posibel,cuida salud di nos hendenan, tuma decisonnan fastioso y dificil y presenta e solucion cu ta e vacuna. Minister Dangui Oduber kier a percura pa vacuna mas hopi hende posibel muy en special nos grandinan mas liher posibel pa despues por enfokariba nos recuperacion di nos turismo y economia. For di momento cu na december 2019 a bira conoci cu e promer vacunanan di Pfizer y Moderna lo subi mercado, mi a sinti e urgencia pa prepara Aruba y busca mas vacuna posibel. E pandemia a haci nos tur hopi danjo y na momento e solucion a presenta su mes, ta mi deber y obligacion pa haci uso di e oportunidad aki.
Minister Dangui Oduber a demostra liderazgo, a demostra firmeza y dinamismo pa tin un de mihor programmanan di vacuna di henter mundo. Awe nos ta mira cu e vacuna ta dunando e resultado cu nos tawata buscando. Aruba ta na e segundo lugar di henter mundo entre e paisnan cu mas a vacuna nan populacion.
Awor a yega e momento pa nos sigui flexibilisa, sigui suavisa e recobra nos libertad bek. Nos mester recupera nos turismo, nos economia y nos pais bek.
Aruba su turismo ta progresando y esaki ta danki na e vision cu minister Dangui Oduber tawata tin. Aruba ta un di e tiki paisnan den henter mundo cu a conoce solamente 1 lockdown. Desde luna di juli 2019 nos a habri nos fronteranan bek y gradualmente nos a bini ta recupera nos turismo.
Luna di april 2021 tawata un luna hopi bin caminda nos a registra 58.000 turista pero luna di mei 2021 a surpasa tur expectativa. Luna di mei 2021 lo sera cu mas di 70.000 turista y esaki ta un recuperacion di 79% den comparacion cu mei 2019. Nos enfoke ta awor aki nos turismo cu ta nos unico pilar economico. Nos ta mira cu aerolinea an americano a auementa nan cantidad di asiento pa Aruba, e occupacion di avionan ta rond di 70% caba y e cantidad di placa cu turistanan ta laga atras ta mas hopi cu e mesun temporada anja 2019. No solamente esaki ta noticia hopi alentador sino e hecho cu den luna di juni 2021 nos ta bai ricibi nos promer barco crusero desde cu e pandemia a cuminsa. Minister Dangui Oduber tawata tin un vision hopi cla y tawata determina pa saca Aruba for di e crisis y e ta demostrando cu e por. E cifranan ta sumanente positivo y lo keda bira mihor.
Mi ta sinti asina contento y orguyoso cu Aruba a responde na e yamada pa vacuna y nos ta sintiendo e resultado di esaki. Aruba ta bayendo den bon direccion , casonan ta bahando, cantidad di persona hospitalisa ta bahando, menos hende fayeciendo y nos turismo recuperando. Tur esaki ta danki na e hecho cu mas y mas hende ta vacunando. Nos a demostra cu nos tin e curason na e lugar correcto, nos a maneha e pandemia y speed up e vacunacion.


text:
Oranjestad-Manera ya ta conoci Harley-Davidson a adopta luna di mei como e “Women Riders Month” pa dje forma aki duna reconocimento na tur hende muhe cu tabatin y tin e curashi di tuma “life by the handlebars of a Harley-Davidson”.
E mundo di Harley-Davidson pa hopi decada tabata consisti predominantemente di biker masculino. Manera e añanan a transcuri mas y mas hende muhe a tuma e curashi di cumpra su propio Harley-Davidson y awendia nan ta ‘respected riders’ di Harley-Davidson rond mundo completo.
Pa duna “Women Riders Month” mas contenido, Harley-Davidson na 2009 a dicidi di organisa e prome Ladies of Harley Ride, mescos cu akin a Aruba. Pues e aña aki nos ta celebrando nos di 6 aña di Ladies of Harley Ride.
E aña aki nos kier dedica nos Ladies of Harley Ride na cada un hende muhe cu a sobrebibi e malesa di cancer. Pa e motibo aki nos lo haci un donacion na Mary Joan Foundation. For di awo caba nos kier anuncia cu e diabierna dia 8 di mei nos lo saca un ride pa bay Mary Joan Foundation y haci entrega di e check como donacion.
Ladies of Harley Ride lo cuminsa diabierna dia prome di mei di 6pm – 10pm na House of Cake na Savaneta cu un tremendo anochi di inscripcion combina cu diferente wega, musica, bar y cushina bon surti. Prijs di inscripcion ta Afl 50 y esaki ta inclui 2 t–shirt, un pin conmemorativo di e di 6 Ladies of Harley Ride, cuminda y bebida pa dia 3 di mei.
Nos ta continua cu nos celebracion di biaha diasabra dia 2 di mei cu nos Night Ride, cu lo cuminsa y termina na House of Cake cu tremendo ambiente.
Y pa finalisa dia 3 di mei ta e 6th annual Ladies of Harley Ride cu lo sali for di House of Cake cu un recorido rond di Aruba, cu 2 diferente stop. Lo tin bebida pa refresca tur garganta. Aki lo tin algun competencia entre e bikernan cu premionan masha atractivo. E dia aki nos lo termina na nos mesun punto di salida cu un gran evento combina cu musica y bike show. Pues lo bay tin tremendo ambiente y hopi premio y sigur cu nos bar y cushina lo ta bon surti.
Manera e nomber mes ta bisa y pa e prome 4 añanan, e Ladies of Harley Ride tabata exclusivamente pa Lady Bikers. Pero e aña pasa aki HOG Aruba Chapter, a dicidi di rindi tributo na tur e Lady Biker di Aruba. Y e aña aki esaki lo ta e caso atrobe na unda nos tambe lo contribui na e bunita gesto di e damanan cu a logra gana e lucha contra cancer.
Con nos lo haci esaki? Invitando tur cabayero Harleysta tur cabayero Biker pa join nos hende muhenan e aña aki den e Ladies of Harley Ride. Aruba ta bay conoce hopi biker cu kier yuda fundacion di Mary Joan pa nan por sigui yuda pueblo den e bataya aki.
Pues Cabayeronan, ban join HOG Aruba Chapter y duna honor na tur Lady Bikers y tur Lady Cancer Survivor participando activamente fin di siman di prome, 2 y 3 di mei den Aruba y Harley-Davidson su di 6 edishon di “Ladies of Harley Ride”.
Tambe nos kier enfatisa cu apesar cu e ta un ride organisa pa Harley-Davidson y HOG Aruba Chapter, tur tipo y marca di bike ta bonbini pa participa den e haci e evento aki. Si bo tin scooter, quad of trike, no importa e marca, tur cabayero biker ta bonbini pa participa y compaña nos hende muhenan den e tremendo ride aki.
Cu hopi gratitud nos ta menciona nos sponsornan cu ta haci e ride di e aña aki posibel cu ta Harley-Davidson Aruba, House of Cake, Neutrogena, Balashi, Aledda N.V. y MIPA professional coating. Un danki hopi grandi di curazon na nomber di HOG Aruba Chapter.


text:
WILLEMSTAD — Victor Elhage, kofundador di organisashon di Little League Kòrsou, boluntario pa mas ku kuarenta aña, district administrator di Little League, a anunsiá su retiru ofisialmente komo district administrator. Anteriormente señor Victor Elhage a deklará na prensa ku e lo baha komo district administrator, despues ku e kaba di organisá e torneo internashonal di Little League Caribe 2015, den tur kaso na final di su periodo aktual komo district administrator. E torneo di Caribe a sera ku hopi éksito fin di luna di yüli.
Victor ku na aña 1974 a wòrdu aserka pa forma parti di e organisashon di Little League dor di señor Boy Tweeboom (qepd), ta hopi orguyoso i satisfecho di su temporada den Little League. For di komienso, den añanan setenta bin ariba, Little League a risibí sosten di SEDREKO. Den e último diesinku añanan RBC-bank a duna un sosten sumamente balioso na e organisashon. Despues ku SEDREKO a stòp di eksistí, Gobièrnu di Kòrsou a koperá en grande ku Little League. Victor ta gradisí tur sobra spònser ku a koperá durante di tur e añanan ku Little League.
Danki na nos spònsernan, ku den region, Kòrsou ta un eksepshon, apesar di e tempu di krísis finansiero ekonómiko ku ta reina rònt mundu, tòg Kòrsou ta partisipá anulamentu na kasi tur torneo Latinoamerikano i di Caribe.
Victor a sirbi den kasi tur nivel di e organisashon di Little League, di aña 2001 te ku aña 2004 Victor tabata miembro di e bestür di Williamsport, e órgano di mas haltu di little league mundial. Notabel ta ku Victor tabata e promé miembro di region latinoamerikano ku a okupá e puesto den bestür. Victor tabata district administrator na St. Maarten i Bonaire tambe.
Un otro proyekto ku Victor ta hopi orguyoso di dje ta ku bou di su direkshon, señor Kenneth Desbarida a hasi tremendo trabou di lanta Challenger League na Kòrsou. Challenger League ta un liga di baseball pa hóbennan ku desabilidat mental i/o físiko. Komo district administrator Victor huntu ku su bon amigu Cecil Garcia a lanta Softball Little League, ku durante di añanan tabatin hopi éksito na Kòrsou.
Kòrsou ta un di e poko paisnan den region Latinoamerikano ku tin e programanan di tantu Challenger komo Softball. Williamsport tur aña di nobo ta hasi esfuersonan grandi pa stimulá e paisnan pa desaroyá e programanan aki.
Victor ta hopi agradesido na Kenneth Desbarida ku durante di un periodo basta largu a traha komo sekretario di Victor. Kenneth huntu ku Victor a reuní ku señor Carlos Pagan, i representantenan di Williamsport, na okashon di inisio di Liga Willemstad. Einan tambe Kenneth a hasi un gran trabou di repartishon di e tres liganan, ku awe nos por tin liga Willemstad, kaminda mas hóben por partisipá den e programa di Little League.
Durante temporada di Victor komo district administrator, Kòrsou a titulá kampeon Caribe, Latinoamerikano i mundial den kasi tur divishon di baseball i softball little league. Victor a mira kon siudadanonan ku a tabata miembro di little league a forma i bira lidernan grandi den komunidat.
Victor, ku su temporada ofisialmente ta kaba pa fin di aña aki, for di awor aki kier a gradisí, tur ku a yuda pa su temporada komo district administrator ta un éksito. Tur boluntario, dirigentenan, miembronan di e diferente direktivanan, tur umpire i skorer, famianan, tur miembro di prensa gobièrnu i henter pueblo di Kòrsou. Un danki spesial ta bai na Urny Floran ku durante di e delaster añanan a fungi komo sekretario i asistente di district administrator.